title: Helleniuksen talo

text: Rakennus oli alun perin kaksikerroksinen, mutta sitä korotettiin yhdellä kerroksella ja se muutettiin empiretyyliseksi Jean Wiikin suunnitelmien mukaisesti vuonna 1835. Talossa tehtiin 1800-luvun kuluessa muitakin muutoksia, mutta sen julkisivu on säilynyt hyvin 1830-luvun asussaan. Nykyään talossa on liiketiloja ja toimistoja.


title: Hemiasetaalit

text: Hemiasetaali on yhdiste, joka sisältää samaan hiiliatomiin kiinnittyneenä sekä hydroksyyli- että eetteriryhmän. Hemiasetaalia voidaan pitää aldehydin ja alkoholin additiotuotteena. Samalla tavalla ketoneista muodostuu hemiketaaleja, joita IUPAC:in nimistössä pidetään hemiasetaalien alaluokkana. Syklisiä hemiasetaaleja nimitetään laktoleiksi.


title: Hemiasetaalit

text: Hemiasetaaleja voidaan valmistaa alkoholien ja aldehydien välisellä reaktiolla, joka on tyypiltään nukleofiilinen substituutioreaktio karbonyyliryhmään. Tässä reaktiossa käytetään tyypillisesti joko happo- tai emäskatalyyttiä. Happokatalyytti protonoi karbonyyliryhmän happiatomin, jolloin hiiliatomista tulee vieläkin elektrofiilisempi. Nukleofiilinen alkoholimolekyyli hyökkää karbonyyliryhmään, jolloin muodostuu tetraedrimäinen välituote, josta muodostuu hemiasetaali deprotonoitumisen seurauksena. Emäskatalyytti tekee alkoholista alkoksidi-ionin, joka on nukleofiilisempi kuin alkoholimolekyyli. Alkoksidi-ioni hyökkää karbonyylihiileen ja muodostuneen välituotteen protonointi johtaa hemiasetaaliin. Sekä happo- että emäskatalyytit katalysoivat myös hemiasetaalin hydrolyysiä.


title: Hemiasetaalit

text: Myös ketonit reagoivat happo- tai emäskatalysoituna hemiasetaaleja, joita kutsutaan hemiketaaleiksi. Nämä reaktiot ovat kuitenkin usein hitaampia kuin vastaavat aldehydien reaktiot.


title: Hemiasetaalit

text: Hemiasetaali muodostuu välituotteena alkoholien ja aldehydien tai ketonien välisissä happokatalysoidussa reaktiossa, joissa muodostuu asetaaleja tai ketaaleja. Muodostuminen edellyttää usein ylimäärää alkoholia. Hemiasetaalit ovat useimmiten melko epästabiileja, eikä niitä saada eristetyksi liuoksista. Elektroneja puoleensa vetävät substituentit, kuten halogeenit kuitenkin lisäävät stabiiliutta. Sykliset hemiasetaalit eli laktolit sen sijaan ovat hyvinkin stabiileja ja luonnossa sokerimolekyylit esiintyvät liuoksissa hemiasetaalimuodoissaan furanooseina ja pyranooseina.


title: Thomas Hoyer

text: Thomas Karl Stig Hoyer (s. 1974) on Ruukki Groupin entinen toimitusjohtaja. Hän toimi tehtävässä vuosina 2011–2013. Hän on yksi Helsinki Capital Partnersin perustajaosakkaista.


title: Thomas Hoyer

text: Koulutukseltaan Hoyer on kauppatieteiden maisteri. Ruukissa hän työskenteli vuodesta 2008. Ennen nimitystään toimitusjohtajaksi toukokuussa 2011 Hoyer oli yhtiön talousjohtaja. Ruukin hallituksessa Hoyer oli 2008–2010 ja uudelleen toukokuusta 2011 alkaen. Ruukin uudistaessa organisaatiotaan hän jätti paikkansa yrityksen johdossa alkuvuonna 2013. Aiemmin Hoyer on työskennellyt muun muassa Allianzissa ja Aldata Solutionissa.


title: Thomas Hoyer

text: Vuodesta 2006 Hoyer on ollut naimisissa malli Saimi Hoyerin (o.s. Nousiainen) kanssa. Heillä on kaksi lasta.


title: Ammunnan maailmanmestaruuskilpailut 1929

text: Vuoden 1929 ammunnan maailmanmestaruuskilpailut järjestettiin Tukholmassa, Kilpailut olivat 26. maailmanmestaruuskilpailut ammunnassa. Ohjelmassa olivat perinteisesti vapaakivääri, vapaapistooli ja sotilaskiväärikilpailut, sekä uusina lajeina pienoiskivääri, jolla ammuttiin makuulta ja pystystä sekä henkilökohtainen että joukkuekilpailu, hirviammunta, jossa kisattiin erikseen kerta- ja parilaukauksissa, sekä haulikkoammunta, Trap.


title: Balderin talo

text: Balderin talo on Helsingin empirekeskustassa Aleksanterinkadun ja Helenankadun kulmassa sijaitseva rakennus, joka valmistui vuonna 1814. Pehr Granstedtin suunnittelema rakennus edustaa ranskalaista barokkityyliä. Rakennuksen kolmas ja ylin kerros, Balderin sali, rakennettiin vuonna 1931. Sali on raittiusyhdistys Balderin omistuksessa, ja sitä vuokrataan juhla- ja kokoustilaisuuksiin.


title: Balderin talo

text: Balderin talon naapurissa sijaitsee Brummerin talo.


title: George Duke (jalkapallovalmentaja)

text: George Duke oli englantilainen jalkapallovalmentaja. Hän oli HJK:n ensimmäinen ulkomaalainen valmentaja. Duke aloitti seuran valmentamisen vuonna 1948. Hän valmensi pääsarjatasolla myös Helsingin Palloseuran ja HIFK:n joukkueita.


title: Taksin

text: Taksin oli kiinalaissyntyinen kenraali, joka julistautui Thaimaan kuninkaaksi burmalaisten kukistettua vanhan hallinnon vuonna 1767. Kuningas karkotti tunkeutujat maasta 1771 ja lähetti kenraalinsa Chakrin alistamaan valtakunnasta irtautuneita pieniä vasallivaltioita; kun Taksin tuli mielenvikaiseksi, Chakri otti häneltä vallan ja ryhtyi 1782 hallitsemaan nimellä Rama I.


title: Big Dogz

text: Big Dogz on Nazarethin studioalbumi vuodelta 2011. Levystä on saatavilla kolme vaihtoehtoa: cd ilman bonuskappaleita, cd bonuskappaleilla ja cd+lp yhdistelmä.Vuonna 2000 nauhoitetut akustiset bonuskappaleet


title: Balilaiset

text: Balilaiset ovat perinteisesti Indonesian Balin saarella asuva etninen ryhmä. He poikkeavat Indonesian valtavirrasta siinä, että hindulaisuus on heidän keskuudessaan merkittävä uskonto. Indonesian vuoden 2000 väestönlaskennan mukaan balilaisia oli 3,1 miljoonaa.


title: Balilaiset

text: Arkeologisista ja kirjallisista todisteista tiedetään, että balilaiset joutuivat enenevissä määrin kosketuksiin Jaavalta tulleiden matkustajien kanssa 400-luvulta eteenpäin. Jaavalaisten mukana levisi sekä hindulaisuus ja buddhalaisuus että kieli ja yhteiskunnallinen järjestysmalli. Airlangga-niminen kuningas yhdisti 1000-luvulla Balin pienet kuningaskunnat itäiseen Jaavaan tukeutuneeseen kuningaskuntaansa. Seuraavien 300 vuoden aikana saarella piti valtaa myös Majapahitin kuningaskunta, jonka muslimiarmeijat kuitenkin kukistivat 1515. Monet majapahitin yläluokasta pakenivat Balille. Bali jakaantui uudestaan useaan kuningaskuntaan, joista useat saivat eri aikoina yliotteen muista. Hollantilaiset jättivät Balin pitkäksi aikaa rauhaan hankkiessaan siirtomaita muualta Indonesiasta, sillä saarella ei ollut kunnollista satamaa. Hollantilaiset kuitenkin asettivat vuonna 1855 saarelle kuvernöörin, mutta varsinaisesti saari vallattiin vasta, kun saaren eteläosan kuningaskunnat kukistettiin sodassa vuosina 1906 ja 1908. Japani hallitsi saaria vuosina 1942–1945, ja toisen maailmansodan jälkeen saarella taistelivat keskenään itsenäisyyttä ja Hollannin siirtomaavaltaa kannattavat. Vuonna 1946 itsenäisyyttä kannattaneet kärsivät tappion hollantilaisille Margan taistelussa. Myöhemmin saari liitettiin muslimienemmistöiseen Indonesiaan. Lähes 100 000 balilaista kuoli Haji Muhammed Suharton kommunistivainoissa vuoden 1965 jälkeen.


title: Balilaiset

text: Balin väestötiheyden takia saarelaisia on kannustettu muuttamaan muualle Indonesiaan, ja 1970- ja 1980-luvuilta saarelta muuttikin tuhansia ihmisiä Indonesian ulkosaarille. Ulkosaarten lisäksi siirtolaisia on merkittävissä määrin myös Jaavalla. Matkailusta on tullut Balilla tärkeä elinkeino, ja se on lisännyt esimerkiksi perinteisten käsitöiden kysyntää. Koska Bali on pääasiassa balilaisten asuttamaa, he eivät juurikaan kärsi saarellaan esimerkiksi syrjinnästä, eikä balilaisella kulttuurilla ole erityisiä uhkia.


title: Nicola de Marco

text: Nicola de Marco (s. 28. elokuuta 1990 Pordenone) on italialainen moottoriurheilija. Hän aloitti uransa Karting-sarjoissa kilpaillen kuuden vuoden ajan, kunnes hän siirtyi vuonna 2006 Formula Azzurra-sarjaan. Hän voitti kolme kilpailua sijoittuen sarjan kolmanneksi. Vuonna 2007 Marco kilpaili Italian F3-mestaruussarjassa sijoittuen kuudenneksi. Seuraavana vuonna Marco kilpaili Espanjan F3-sarjassa sijoittuen neljänneksi. Hän ajoi myös Macaun kilpailussa sijoittuen 19:nneksi. Vuonna 2009 Marco kilpaili F2-sarjassa saavuttaen kaksi palkintosijaa, yhden paalupaikan, nopeimman kierroksen ja 25 pistettä sijoittuen sarjan kymmenenneksi. Marco jatkoi sarjassa kaudella 2010 voittaen kaksi kilpailua sijoittuen yhteispisteissä kahdeksanneksi.


title: Noakin arkki

text: Noakin arkki, eli Suomenlinna C54 on Helsingin Suomenlinnassa sijaitseva rakennus, joka valmistui vuonna 1771. Rakennus on Suomen ensimmäinen asuinkerrostalo, ja siinä on 4 kerrosta. Rakennus on säilynyt sisätiloiltaan 1800- ja osittain myös 1700-luvun asussaan. Rakennus on toiminut koko historiansa ajan asuinkäytössä, ja sitä on kunnostettu 2000-luvulla.


title: Mini (täsmennyssivu)

text: Mini voi tarkoittaa seuraavia:


title: Mikel Nieve

text: Mikel Nieve Iturralde (s. 26. toukokuuta 1984 Leitza, Nafarroa, Baskimaa, Espanja) on espanjalainen maantiepyöräilijä. Hän aloitti ammattilaisuransa Orbea - Oreka SRA -joukkuessa 2008, edusti Euskaltel-Euskadi-tallia 2009–2013, Team Skytä 2014–2017 ja Mitchelton-Scottia vuodesta 2018.


title: Mikel Nieve

text: Nieve voitti Espanjan ympäriajossa 2010 vuoristossa ajetun 16. etapin. Hän karkasi viiden miehen kärkiryhmästä kahdeksan kilometriä ennen maalia ja voitti etapin yli minuutin erolla Fränk Schleckiin. Ympäriajon lopputuloksissa hän oli kymmenes. Saman vuoden Lombardian ympäriajossa hän sijoittui seitsemänneksi. Italian ympäriajossa 2011 hän voitti 15. etapin puolentoista minuutin erolla Stefano Garzelliin. Kokonaiskilpailussa hän oli kymmenes ja mäkikirikilpailussa kolmas. Saman vuoden Espanjan ympäriajossa hän sijoittui kymmenenneksi.


title: Mikel Nieve

text: Italian ympäriajossa 2012 Nieve sijoittui 20. etapilla kolmanneksi ja kokonaiskilpailussa kymmenenneksi. Sveitsin ympäriajossa hän oli samaan vuonna viides. Ranskan ympäriajossa 2013 hän sijoittui kokonaiskilpailussa 12:nneksi ja 15. etapilla kolmanneksi. Saman vuoden Clásica de San Sebastiánissa hän oli neljäs. Critérium du Dauphinéssa 2014 hän voitti kahdeksannen etapin. Saman vuoden Ranskan ympäriajossa hän oli 18:s, Clásica de San Sebastiánissa neljäs ja Espanjan ympäriajossa 12:s. Vuonna 2015 hän sijoittui Italian ympäriajossa 17:nneksi, Slovenian ympäriajossa toiseksi, Espanjan ympäriajossa kahdeksanneksi ja Lombardian ympäriajossa kuudenneksi.


title: Mikel Nieve

text: Nieve voitti Italian ympäriajossa 2016 vuoristossa ajetun 13. etapin 43 sekunnin erolla Giovanni Viscontiin. Saman kilpailun 19. etapilla hän sijoittui toiseksi. Hän voitti mäkikirikilpailun. Saman vuoden Ranskan ympäriajon kokonaiskilpailussa hän oli 17:s ja 2017 neljästoista. Espanjan ympäriajossa 2017 hän sijoittui 16:nneksi ja saman vuoden Lombardian ympäriajossa kahdeksanneksi.


title: Mikel Nieve

text: Nieve voitti Cerviniaan päättyneen 20. etapin Italian ympäriajossa 2018. Kokonaiskilpailussa hän sijoittui 17:nneksi. Saman vuoden Innsbruckin MM-kilpailuissa hän oli maantieajossa kolmastoista.


title: Kruunulinna Ehrensvärd

text: Kruunulinna Ehrensvärd on Helsingissä Suomenlinnaan kuuluvalla Isolla Mustasaarella sijaitseva pitkä kruunun mallinen linnoitus, joka muodostuu kahdesta siipirakennuksesta ja niiden välisestä puolustusrintamasta. Rakennuksen peruskiven laski vuonna 1775 Ruotsin kuningas Kustaa III.


title: Kruunulinna Ehrensvärd

text: Nykyisin Kruunulinna Ehrensvärdissä toimii muun muassa päiväkoti, Suomenlinnan hoitokunnan toimisto, asuntoja sekä juhla- ja kokouskäyttöön vuokrattavat Pirunkirkon juhlasali ja rakennuksen kivijalassa sijaitseva Pajasali. Rakennus sijaitsee noin 200 metrin päässä Suomenlinnan päälaiturista.


title: Compton (täsmennyssivu)

text: Compton on:Seuraavien henkilöiden sukunimi:


title: Epic (pilvenpiirtäjä)

text: Epic on pilvenpiirtäjä, joka sijaitsee Miamin kaupungissa Floridan osavaltiossa Yhdysvalloissa. Rakennuksen rakentaminen aloitettiin vuonna 2006 ja se valmistui vuonna 2008. Pilvenpiirtäjän suunnitteli Revuelta Vega Leon -niminen arkkitehtitoimisto. Epic on Miamin 28. korkein rakennus, sen korkeus on 152 metriä ja siinä on 48 kerrosta.


title: Austin (täsmennyssivu)

text: Austin voi tarkoittaa seuraavia:


title: Susisaaren ruutikellarit

text: Susisaaren ruutikellarit rakennettiin Kustavilaisena aikana Suomenlinnaan. Kolmesta ruutikellarista kaksi vuonna 1778 valmistunutta kellarirakennusta on säilynyt tähän päivään asti.


title: Susisaaren ruutikellarit

text: Kellarin kattorakenteet tuhoutuivat Krimin sodan pommituksissa, ja vuonna 1878 kellari peitettiin lähes kokonaan maan ja hiekan alle, näkyviin jätettiin ainoastaan kellarin koillinen julkisivu ja oviaukko. Suomalaisella kaudella (vuodesta 1917 eteenpäin) ruutikellaria käytettiin aluksi varastona ja perunakellarina, kunnes se vuonna 1948 kunnostettiin Sotamuseon alaisuuteen kuuluvaksi Rannikkotykistömuseoksi, jona se toimi aina vuoteen 2006 asti. Toinen samanikäinen ja samanlainen ruutikellari sijaitsee Susisaaren länsirannalla ja se on kunnostettu kokous- ja juhlatilaksi vuonna 1999.


title: Inventaariokamari

text: Inventaariokamari on Helsingin Suomenlinnassa sijaitseva rakennus, joka valmistui vuonna 1783 laivaston alusten varusteluvarastoksi. Inventaariokamari vaurioitui Krimin sodan pommituksissa vuonna 1855, ja siihen liittyvä Mastovaja tuhoutui täysin. Rakennuksen on todennäköisimmin suunnitellut Fredrik Henrik af Chapman, joka oli myös Ruotsin Saaristolaivaston suunnittelija.


title: Inventaariokamari

text: Rakennuksessa toimii nykyään Suomenlinna-museo ja Suomenlinnakeskus.


Inventaariokamari


title: Sung Kang

text: Sung Kang (s. 8. huhtikuuta 1972) on yhdysvaltalainen näyttelijä. Hänen tunnetuimpia elokuviaan ovat "", "Fast & Furious", "Fast & Furious 5" , "Fast & Furious 6" ja "Fast & Furious 7" .


title: Sung Kang

text: Korealaistaustainen Kang syntyi Gainesvillessa, Georgiassa 1972. Hänen ensimmäinen merkittävä roolinsa oli Better Luck Tomorrow, jossa hän esitti Hania, syrjääntynyttä jengiläistä. Hän oli yksi tähdistä elokuvassa The Motel, jossa hän näytteli Sam Kimiä. Kang on näytellyt Hania Fast and Furious-elokuvasarjan elokuvissa:"", "Fast & Furious" , "Fast & Furious 5" , Fast & Furious 6 ja Fast & Furious 7. Hänellä oli myös rooli "Forbitten Warrior" elokuvassa jonka on tuottanut ja kirjoittanut Glen Hartford ja hän näytteli Dorania, Tsingis Khanin poikaa, elokuvassa. Kangilla oli myös pieni rooli toimintaelokuvassa "Die Hard 4.0". Hän näytteli vuonna 2014, FBI-agentti Tae Kimiä sarjassa "Katujen kasvatti".


title: Tuomarinkylän kartano

text: Tuomarinkylän kartano on Helsingin Tuomarinkylässä Vantaanjoen varrella sijaitseva kartano. Kylän nimenä Tuomarinkylä (Domarby) tunnettiin jo keskiajalla. Ensimmäinen maininta Tuomarinkylästä on vuodelta 1417 olevassa asiakirjassa. Kartanon nimenä se esiintyy 1700-luvun puolivälissä, jolloin kartanon omisti majuri Magnus Brunow. Kartano kehittyi Viaporin vaikutuksesta 1700-luvun puolivälin jälkeen. Sotakamreeri Johannes Weckström osti kartanon 1781. Sen nykyinen päärakennus rakennettiin kivestä 1790-luvulla ajan kustavilaiseen tyyliin. Samalta ajalta ovat peräisin nykyiset kolme piharakennusta. Niitä on alun perin ollut neljä, joista yksi on purettu 1900-luvun alussa.


title: Tuomarinkylän kartano

text: Sotakamreeri Weckströmin kuoltua kartano siirtyi sukulaisten haltuun. Kauppias Jacob Kavaleff osti kartanon 1845. Hänen jälkeläisensä, maanviljelysneuvos Jacob Kavaleff kehitti siitä merkittävän suurtilan, mutta myi kartanon 1917 Helsingin kaupungille. Kauppakirjaan sisältyneen ehdon turvin hänen jälkeläisensä saivat kuitenkin asua päärakennuksessa 1950-luvun lopulle.


title: Tuomarinkylän kartano

text: Kartanon päärakennus restauroitiin 1960-luvun alussa. Ulkoasultaan ja väritykseltään se palautettiin 1700-luvun lopun asuun. Päärakennus toimi Helsingin kaupunginmuseon näyttelytilana vuodesta 1962 vuoteen 2013.


title: Tuomarinkylän kartano

text: Helsingin kaupunki hoitaa ja viljelee yhä kartanon maita. Ympäröivät pellot muodostavat maisemallisesti ja kulttuurihistoriallisesti arvokkaan kokonaisuuden. Kartanon entisessä tallissa ja navetassa toimii ratsastuskouluja.


title: Lampan talo

text: Lampan talo () on Helsingin Pohjoisesplanadilla sijaitseva rakennus, joka valmistui vuosien 1814–1817 aikana. Rakennus sijaitsee Pohjoisesplanadin ja Helenankadun kulmassa osoitteessa Pohjoisesplanadi 5. Talon rakennutti kauppias ja raatimies Johan Lampa asuin- ja liiketalokseen vuonna 1817. Stockmannin tavaratalo sai alkunsa Lampan talossa vuosina 1858–1880 toimineesta liikkeestä.


title: Lampan talo

text: Talon omisti aiemmin Helsingin kaupunki, joka myi sen Ilkka J. Karille 3,2 miljoonalla eurolla. Taloon piti rakentaa hotelli, mutta talousvaikeudet pysäyttivät toteutuksen. Valtuusto hyväksyi uuden kaavan ja rakennukseen saa tulla myös toimistotiloja, kunhan alakertaa pidetään yleisölle avoimena. Talon ostaa konkurssipesältä Hartwallin panimon myynnistä saatuja varoja hallinnoiva Hartwall Capital -sijoitusyhtiö, jonka omistajiin kuuluvat Hartwall-suvun jäsenet. Hartwallin kivennäisvesitehdas on aikoinaan toiminut lähellä Sederholmin talossa. Hartwall on suunnitellut rakennukseen yhtiöidensä tukikohdaksi toimistotiloja ja alakertaan ravintolan. Kauppa vahvistetaan, kun uusi kaava on lainvoimainen.


title: Ammunnan maailmanmestaruuskilpailut 1930

text: Vuoden 1930 ammunnan maailmanmestaruuskilpailut järjestettiin kahdessa osassa, Varsinaiset 27. maailmanmestaruuskilpailut ammunnassa järjestettiin Antwerpenissä. Ohjelmassa olivat vapaakivääri, vapaapistooli, sotilaskivääri ja pienoiskivääri, jolla ammuttiin makuulta ja pystystä sekä ensimmäistä kertaa myös polvelta henkilökohtainen ja joukkuekilpailu.


text: Ensimmäiset erilliset haulikkoammunnan maailmanmestaruuskilpailut pidettiin Roomassa. Ohjelmassa oli vain henkilökohtainen kilpailu.


title: Arvi A. Seppälä

text: Arvi Aamos Seppälä (31. maaliskuuta 1879 Ylöjärvi – 21. kesäkuuta 1921 Lahti) oli suomalainen näytelmäkirjailija. Hän käytti myös nimimerkkejä "Esko" ja "Mikko Mökkiläinen".


title: Arvi A. Seppälä

text:
Omalla nimellä:
Nimimerkillä "Mikko Mökkiläinen":


title: Ida Krook

text: Ida Krook (23. marraskuuta 1871 – 6. heinäkuuta 1921 Helsinki) oli suomalainen ruotsin kielellä kirjoittanut lastenkirjailija.


title: Chris Conner

text: Chris Conner (s. 23. joulukuuta 1983 Westland, Michigan, Yhdysvallat) on yhdysvaltalainen jääkiekkoilija, pelipaikaltaan laitahyökkääjä. Hän edustaa AHL-joukkue Lehigh Valley Phantomsia. Aiemmin hän on pelannut Dallas Starsin, Pittsburgh Penguinsin, Detroit Red Wingsin ja Phoenix Coyotesin organisaatiossa, vaikka pääosa hänen urastaan on mennyt farmisarjassa AHL:ssä.


title: Chris Conner

text: Ennen ammattilaisuraansa Conner pelasi vuosina 2000–2002 juniorisarja North American Hockey Leaguessa, seuroinaan Chicago Freeze ja Detroit Compuware, ja vuosina 2002–2006 Michigan Technological Universityn jääkiekkojoukkueessa. Hän ei saanut NHL-varausta, vaan siirtyi yliopistovuosiensa jälkeen Dallas Starsiin vapaana pelaajana.


title: Chris Conner

text: Conner edusti Dallasia vuodet 2006–2009, joiden aikana pelasi sekä NHL:ssä että AHL:n Iowa Starsissa ja Peoria Rivermenissä. Heinäkuussa 2009 hän teki vapaana pelaajana sopimuksen Pittsburgh Penguinsin kanssa, jota edusti aluksi kahdella kaudella. Hän pelasi noiden kausien aikana myös AHL:n Wilkes-Barre/Scranton Penguinsissa. Heinäkuussa 2011 Conner siirtyi yksivuotisella sopimuksella Detroit Red Wingsiin. Hän pelasi kaudella 2011–2012 vain kahdeksan NHL-ottelua suurimman osan kaudesta mennessä AHL:n Grand Rapids Griffinsissä.


title: Chris Conner

text: Heinäkuussa 2012 Conner solmi yksivuotisen sopimuksen Phoenix Coyotesin kanssa. Hän pelasi työsulun lyhentämällä NHL-kaudella 2012–2013 12 runkosarjaottelua. Lisäksi hän pelasi 60 runkosarja- ja yhden pudotuspeliottelun AHL:n Portland Piratesissa. Heinäkuussa 2013 Conner palasi Pittsburgh Penguinsiin yksivuotisella sopimuksella. Hän pelasi kaudella 2013–2014 19 NHL- ja 17 AHL-ottelua. Hän loukkasi kätensä vuoden 2013 viimeisenä päivänä käydyssä ottelussa New Jersey Devilsiä vastaan ja oli pelaamatta loppukauden. Heinäkuussa 2014 Conner solmi yksivuotisen sopimuksen Washington Capitalsin kanssa.


title: Chris Conner

text: Capitalsin organisaatiossa Conner pelasi kauden, jonka aikana hän pääsi edustamaan Capitalsia kahden NHL-ottelun ajan. Farmijoukkue Hershey Bearsissa AHL:ssä hän pelasi 61 otteula ja teki niissä 52 pistettä. Capitalsista Conner siirtyi Philadelphia Flyersiin, jonka kanssa hän teki kaksivuotisen sopimuksen kesällä 2015.


title: J. V. Kallio

text: Jaakko Vihtori Kallio (9. elokuuta 1860 Honkajoki – 5. maaliskuuta 1921 Uskela) oli suomalainen kansakoulunopettaja ja raittiuskirjailija.


title: J. V. Kallio

text: Kallio oli naimisissa vuodesta 1886 Johanna Charlotta Åkerroosin kanssa. Heidän poikiaan olivat lyseon lehtori ja harrastajavalokuvaaja Väinö Johannes Kallio (1887–1946) ja ns. 'Kallion laskuopista' vanhemman polven suomalaisille tuttu kouluneuvos Niilo Kallio (1890-1968).


title: Lina Enroth

text: Karolina Adolfina Enroth (27. joulukuuta 1851 Vaasa – 13. tammikuuta 1921 Helsinki) oli suomalainen opettaja ja kirjailija. Hän käytti nimestään ensin muotoa Lina Enroth ja vuodesta 1888 sukunimeä Einiö.


title: Lina Enroth

text:
Nimillä "Karolina Enroth" ja "K. Einiö":
Nimellä "Lina Enroth":


title: Naevius Sutorius Macro

text: Quintus Naevius Cordus Sutorius Macro (kuoli 38) oli Pretoriaanikaartin prefekti keisari Tiberiuksen aikana.


title: Naevius Sutorius Macro

text: Macro syntyi Alba Fucensissa. Macro toimi "Vigiles"-joukkojen komentajana kun Tiberius määräsi tämän syrjäyttämään pretoriaanikaartin prefektin Sejanuksen. Macrosta tuli tämän jälkeen kaartin uusi prefekti. Macrosta tuli pian yhtä mahtava kuin Sejanuksesta ennen häntä. Macro auttoi Caligulaa pääsemään valtaan Tiberiuksen kuoltua. Caligula nimitti Macron Egyptin prefektiksi vuonna 38, mutta antoi teloittaa tämän ennen kuin tämä kerkesi asua virkaan.


title: Baruch Samuel Blumberg

text: Baruch Samuel ”Barry” Blumberg (28. heinäkuuta 1925 Brooklyn, New York, Yhdysvallat – 5. huhtikuuta 2011 Mountain View, Kalifornia, Yhdysvallat) oli yhdysvaltalainen lääkäri ja biokemisti. Hänet tunnetaan erityisesti hepatiitti B -tutkimuksistaan, joiden ansiosta hänelle myönnettiin Nobelin lääketieteen palkinto vuonna 1976. Blumberg toimi urallaan muun muassa Oxfordin yliopiston Balliol Collegen rehtorina ja NASAn astrobiologian instituutin ensimmäisenä johtajana.


title: Baruch Samuel Blumberg

text: Baruch Samuel Blumberg syntyi kolmilapsiseen perheeseen Brooklynissä vuonna 1925. Hän kävi koulunsa Queensissa ja sai high schoolissa tiedepalkinnon rakennettuaan toimivan jäähdyttimen romuosista. Toisessa maailmansodassa hän palveli laivastossa maihinnousualuksilla.


title: Baruch Samuel Blumberg

text: Sodan jälkeen 1946 Blumberg Union Collegessa suoritti loppuun alemman korkeakoulututkinnon fysiikasta. Jatko-opinnot hän aloitti matematiikassa Columbian yliopistossa, mutta vaihtoi pian lääketieteen opintoihin Columbia University College of Physicians and Surgeonsiin, josta valmistui lääketieteen tohtoriksi 1951. Viimeisenä opiskeluvuotenaan Blumberg kirjoitti ensimmäisen julkaistun tutkimuksensa. Hän asui syrjäisessä Moengon kaivoskaupungissa Alankomaiden Guayanassa ja havaitsi, että moskiittojen levittämä "Wuchereria bancrofti" -loinen tarttui helpommin afrikkalaistaustaisiin kuin indonesialaisiin tai kiinalaisiin. Seuraavat neljä vuotta Blumberg työskenteli Columbia Presbyterian Medical Centerissä, ensin lääkäriharjoittelijana ja sitten kliinisiä opintoja suorittavana lääkärinä. Vuonna 1957 hän sai Balliol Collegessa valmiiksi väitöskirjansa, joka käsitteli hyaluronaanin fyysisiä ja biokemiallisia ominaisuuksia.


title: Baruch Samuel Blumberg

text: Saatuaan väitöskirjansa valmiiksi Blumberg palasi Yhdysvaltoihin ja liittyi National Institutes of Healthin henkilökuntaan. Hän johti laitoksen maantieteelliseen lääketieteen ja genetiikan osastioa 1960–1964. Vuonna 1964 Blumberg aloitti Philadelphian Fox Chase Cancer Centerin kliinisen tutkimuksen apulaisjohtajana. Hän jatkoi siellä aiemmin aloittamiaan tutkimuksiaan, jotka johtivat hepatiitti B -viruksen löytämiseen.


title: Baruch Samuel Blumberg

text: Blumberg oli jo 1950-luvulla alkanut kerätä ja analysoida verinäytteitä ympäri maailmaa. Hän tutki etnisten ryhmien altiutta eri sairauksilla ja toivoi selvittävänsä, miksi esimerkiksi afrikkalaiset sairastuvat helpommin sirppisoluanemiaan. Blumberg oli jo vuonna 1963 vahingossa löytänyt Australian aboriginaalin verestä oudon aineen, joka aiheutti reaktion yhdysvaltalaisen verenvuototautia sairastaneen henkilön verinäytteessä. Kolme vuotta myöhemmin hän havaitsi, että tätä ainetta löytyi hepatiitti B:tä sairastavien verestä, ja se oli hepatiitti B -viruksen antigeeni. Blumbergin löytöä kutsuttiin ”Australia-antigeeniksi” ja sen avulla hän pystyi kollegoidensa avulla kehittämään hepatiitti B:n tunnistavia testejä. Vuonna 1969 hän onnistui ryhmänsä kanssa kehittämään virukselle rokotteen. Alkuun Blumbergillä oli vaikeuksia saada tutkimuksiaan julkaistuksi, sillä virologit pitivät häntä vain biokemistina, ja esimerkiksi Annals of Internal Medicine -lehti hylkäsi ensimmäisen tutkimusraportin 1967. Hän jakoi vuonna 1976 työstään tartuntatautien ja varsinkin hepatiitti B:n parissa Nobelin lääketieteen palkinnon Daniel Carleton Gajdusekin kanssa.


title: Baruch Samuel Blumberg

text: Blumberg jatkoi hepatiitti-löydöksen jälkeen Fox Chase Cancer Centerissä, ja vuonna 1977 hänet valittiin Pennsylvanian yliopiston lääketieteen, ihmisgenetiikan ja antropologian professoriksi. Vuodet 1983–1984 hän toimi Balliol Collegen vierailevana professorina. Vuonna 1986 Blumberg nimettiin Fox Chase Cancer Center onkologian väestötutkimuksen varajohtajaksi. Hän palasi vuonna 1988 Balliol Collegeen, kun hänet nimettiin Anthony Kennyn seuraajaksi sen rehtoriksi. Blumberg toimi collegen rehtorina viisi vuotta, ja hänen aikanaan siitä tuli Oxfordin yliopiston ensimmäisiä collegeita, joka aloitti ohjelman rahan keräämiseksi alumnilta, säätiöltä, yrityksiltä ja muilta lahjoittajilta. Blumbergin tavoitteena oli myös tuoda collegen toimintaan takaisin sen entisiä jäseniä.


title: Baruch Samuel Blumberg

text: Vuodet 1999–2002 Blumberg toimi NASAn astrobiologian instituutin ensimmäisenä johtajana. Tuona aikana hän tutki elämän mahdollisuutta muualla maailmankaikkeudessa ja ihmisten mahdollisuutta selviytyä muilla planeetoilla sekä valvoi elämän alkuperää käsitteleviä tutkimuksia. Vuonna 2005 Blumberg nimettiin American Philosophical Societyn johtajaksi. Blumberg kuoli huhtikuussa 2011 Kaliforniassa, minne hän oli matkustanut osallistuakseen NASAn tapaamiseen.


title: Baruch Samuel Blumberg

text: Blumberg oli ollut naimisissa Jean Liebesmanin kanssa vuodesta 1954. He saivat neljä lasta: kaksi poikaa ja kaksi tyttöä. Heidän nuorempi tyttärensä Jane on naimisissa BBC:n johtajan ja päätoimittajan Mark Thompsonin kanssa. Blumberg omisti muutaman ystävänsä kanssa maatilan Marylandistä, ja hän piti lannan lapioimista hyvänä vastapainona henkiselle työlle.


title: Baruch Samuel Blumberg

text: Blumbergin kehittämä rokote hepatiitti B -virukseen on vaikuttanut miljoonien ihmisten elämään ympäri maailmaa. Se oli myös ensimmäinen rokote, joka tehosi merkittävästi syöpään, sillä hepatiitti B aiheuttaa maksasyöpää. Rokote on pelastanut miljoonat ihmiset ympäri maailmaa syövältä, ja sitä on verrattu Jonas Salkin kehittämään poliorokotteeseen. Hepatiitti B -rokote saapui markkinoille vuonna 1982, ja sen jälkeen se on annettu yli miljardilla ihmiselle. Fox Chase Cancer Center tieteellisen johtajan Jonathan Chernoffin mukaan Blumberg on pelastanut enemmän ihmisiä syöpäkuolemalta kuin kukaan muu.


title: Taipaleen koulu

text: Taipaleen koulu on peruskoulu Rovaniemellä Kivitaipaleeessa. Koulussa on vuosiluokat 1-6. Sinne kuljetetaan oppilaita myös lähikylistä (muun muassa Narkauksesta ja Välijoelta). Taipaleen koulu on ainoa alakoulu Ranuantien suunnalla ja siksi oppilaat tulevat laajalta alueelta. Koulussa on kolme vakituista opettajaa, ja sen oppilasmäärä on vakiintunut noin 50 tienoille. Koulu täytti 90 vuotta keväällä 2014.


title: Taipaleen koulu

text: Koulussa tehtiin merkittävä remontti vuoden 2002 aikana, missä koululle rakennettiin liikuntasali ja yhteistyössä Rovaniemen seurakunnan kanssa ruokasali ja kerhotila. Lisäksi uuteen osaan rakennettiin yksi luokkahuone ja väestönsuoja.


title: Taipaleen koulu

text: peda.net -sivuston tiedot koulusta.


title: Kotimäen koulu

text: Kotimäen koulu on vuonna 2005 toimintansa aloittanut, kahdessa kiinteistössä toimiva peruskoulu Kaarinassa. Siinä opiskelee noin 680 oppilasta.


title: Kotimäen koulu

text: Vanhemman kiinteistön, Ristikallion koulun peruskorjaus saatiin valmiiksi 2006. Nykyään Kotimäen kiinteistössä opiskelevat 3.-9. -luokkalaiset, ja Ristikalliossa 1.-2. -luokkalaiset. Ristikalliossa toimii myös esikoulu. Ristikallion koulun opetuskäytössä olevat rakennukset ovat puinen Pitsihuvila ja uudempi Kivikoulu. Ennen Kotimäen koulun valmistumista pienessä puisessa Oivalassa opiskeli yksi luokka.


title: Kotimäen koulu

text: Koulun rehtorina toimii Katariina Kavantola, ja entinen Ristikallion koulun rehtori, Pasi Läpinen, on Kotimäen koulun apulaisrehtori.


title: Kotimäen koulu

text: Syksyllä 2009 Kotimäen koulun pihalle ilmestyivät Reima Nurmikon patsaat, jotka esittävät haahkoja. Yksi haahkoista poikkeaa muista raidallisella ulkonäöllään. Se kuvaa erilaisuuden hyväksymistä.


title: Kenneth Lowe

text: Kenneth Charles ”Kenny” Lowe (s. 6. lokakuuta 1980 Gary, Indiana) on yhdysvaltalainen kilpauransa päättänyt koripalloilija. Purduen yliopiston kasvatti Lowe pelasi heittävänä takamiehenä, ja hänet tunnettiin erinomaisena puolustajana. Lowe voitti suomalaisen Tampereen Pyrinnön joukkueessa Suomen mestaruuden kausina 2009–10 ja 2010–11, SM-pronssia kaudella 2008–09, Suomen (Liiga)cupin 2013 ja cup-hopeaa vuosina 2009 ja 2012.


title: Kenneth Lowe

text: Lowe on Suomen pääsarjan kaikkien aikojen tarkimpia vapaaheittäjiä. Kaudella 2005–2006 hän oli runkosarjan tarkin vapaaheittäjä (onnistumisprosentti 90,1). Lowe piti pääsarjatason vapaaheittotarkkuuden kaikkien aikojen ykköstilaa hallussaan, kunnes Jeb Ivey siirtyi tilaston ensimmäiseksi 29. tammikuuta 2012.


title: Kenneth Lowe

text: Tammikuussa 2009 Lowe palasi Suomeen ja Pyrintöön.


title: Kenneth Lowe

text: Syyskuussa 2010 Lowe teki Pyrinnön kanssa vuoden mittaisen jatkosopimuksen.


title: Kenneth Lowe

text: Lowe valittiin Korisliigan kuukauden pelaajaksi helmikuussa 2012. Lokakuussa 2012 hän rikkoi Korisliigassa 3 000 runkosarjapisteen rajan.


title: Kenneth Lowe

text: Elokuussa 2012 Lowe teki Pyrinnön kanssa vuoden mittaisen jatkosopimuksen, jolla hän aloitti jo kuudennen kauden Pyrinnössä.


title: Kenneth Lowe

text: Syksyllä 2013 Lowe lopetti ammattilaispelaajan uransa ja palasi Purduen yliopistoon avustavaksi videokoordinaattoriksi.


title: Kenneth Lowe

text: Tampereen Pyrinnön päävalmentaja Pieti Poikola kuvaili vuonna 2011 Lowea vahvaksi puolustuspelaajaksi, joka on tarkka puolimatkan hyppyheittojen heittäjä.


title: Kenneth Lowe

text:
Lowen tasokas puolustuspelaaminen huomioitiin jo yliopistotasolla. Pyrinnön apuvalmentaja Ilpo Rantanen kommentoi vuonna 2010 Lowea parhaaksi valmentamakseen pallollisen pelaajan puolustajaksi. Kirjoittaja Hippo Taatila luonnehti vapaamuotoisesti Lowea Pyrinnön Joe Dumarsiksi, joka tunnettiin loistavana puolustajana.
Yliopistossa Lowe opiskeli johtamista. Hänen perheeseensä kuuluvat isä Jeffrey Lowen ja äiti Rose Brownin lisäksi kaksi siskoa ja yksi veli.


title: Omid Djalili

text: Omid Djalili (s. 30. syyskuuta 1965 Lontoo, Englanti) on englantilainen stand up -koomikko, näyttelijä, tuottaja ja käsikirjoittaja. Hänet tunnetaan muun muassa kansallisuuksiin kohdistuvien stereotypioiden humoristisesta käsittelystä. Hänen televisio-ohjelmaansa "The Omid Djalili Show", joka on yhdistelmä sketsejä ja stand up -komiikkaa, on esitetty myös Suomessa.


title: Omid Djalili

text: Djalili syntyi Lontoon Chelseassa iranilaisille vanhemmilleen, ja on perheensä tavoin bahai. Hän kävi Holland Park Schoolia ja myöhemmin Ulsterin yliopistoa, joka sijaitsee Colerainessa Pohjois-Irlannissa. Hän opiskeli pääasiassa englantia ja teatteria.


title: Omid Djalili

text: Djalili on jalkapallofani ja kannattaa Chelseaa. Hän on naimisissa brittinäyttelijä Annabel Knightin kanssa, ja heillä on tytär ja kaksi poikaa.


title: Ikä

text: Ikä tarkoittaa jonkin asian syntymä-, valmistus- tai käynnistymishetkestä kulunutta aikaa tietyllä hetkellä, joskus myös koko olemassaolo- tai elinaikaa. Sillä voidaan viitata ainakin seuraaviin:


title: Sunny Day Real Estate

text: Sunny Day Real Estate on Seattlessa vuonna 1992 perustettu yhdysvaltalainen rockyhtye. Yhtyeen debyyttialbumi "Diary" julkaistiin vuonna 1994. Yhtyeen jäsenistä William Goldsmith ja Nate Mendel ovat olleet mukana myös Foo Fighters -yhtyeessä.


title: Skrillex

text: Sonny John Moore (s. 15. tammikuuta 1988 Los Angeles, Kalifornia, Yhdysvallat), tunnetaan paremmin nimellä Skrillex (ennen vuotta 2008 hänet tunnettiin internetissä nimellä Twipz), on elektronisen musiikin tuottaja ja DJ. Skrillexin tuotannon musiikkilajeja ovat pääosin dubstep ja glitch house. Nykyisin Skrillexin musiikkilajeihin kuuluu myös Trap (musiikki)


title: Skrillex

text: Moore syntyi Highland Parkissa, Los Angelesin koillispuolella 15. tammikuuta 1988. Hän ja hänen perheensä muuttivat San Franciscoon, Forest Hillssin alueelle, kun Sonny oli kaksivuotias. Moore kävi Forest Hilssissä kansakoulun. Moore ilmoittautui paikalliseen sisäoppilaitokseen, joka sijaitsi Mojaven autiomaassa ollessaan 9-vuotias. Mooren perhe muutti lopulta takaisin Pohjois-Californiaan. Mooren ollessa 12-vuotias hänen perheensä muutti jälleen Los Angelesiin. Hän joutui kuitenkin koulukiusaamisen uhriksi ollessaan 14-vuotias ja siirrettiin kotiopetukseen. Vasta 16-vuotiaana Sonnylle kerrottiin, että hänet oli adoptoitu, jonka seurauksena Moore päätti karata. Hän pakeni Georgiaan, jossa hän päätti ottaa yhteyttä From First To Last yhtyeeseen. Hän pääsi kitaristiksi bändiin, mutta vähän ajan päästä hän päätyikin jotenkin laulajaksi. Laulaminen ei kuitenkaan ollut hänen intohimonsa, joten hän päätti erota bändistä. Hän oli yhtyeessä vuodesta 2004 vuoteen 2007.


title: Skrillex

text: Erottuaan From First To Last:istä Sonny alkoi luoda soolouraa ja vaihtoi tyylilajia. Sonnyn ensimmäinen EP-levy Gypsyhook julkaistiin vuonna 2009 Atlantic Recordsin kautta ja sen tuottivat Martin Dodd ja itse Sonny. Pian tämän jälkeen Sonny ryhtyi työstämään ensimmäistä albumiaan nimeltä BELLS. Tätä albumia ei kuitenkaan koskaan julkaistu virallisesti.


title: Skrillex

text: Sonny alkoi vetämään myös DJ-keikkoja Skrillex-nimellä. Skrillex-nimi oli alun perin tarkoitettu vain DJ-keikkoja varten mutta myöhemmin hän vaihtoi taiteilijanimensä kokonaan. Ensimmäinen sooloalbumi Skrillex nimellä, My Name Is Skrillex, julkaistiin kesäkuussa 2010. Toinen albumi, Scary Monsters and Nice Sprites, julkaistiin heti samana vuonna, lokakuun 22. päivä. Skrillexin menestys alkoikin juuri näiden albumien julkaisujen jälkeen ja hän on tehnyt lukuisia kiertueita ympäri Yhdysvaltoja ja muuta maailmaa. Skrillex julkaisi 7. kesäkuuta 2011 albumin More Monsters and Sprites, ja seuraava albumi Bangarang julkaistiin 23. joulukuuta 2011. EP-levy Leaving julkaistiin vuonna 2013. Skrillex julkaisi albuminsa "Recess" vuoden 2014 huhtikuussa.


title: Skrillex

text: Skrillex oli vuoden 2012 Grammy-gaalassa ehdolla viidessä eri kategoriassa, muun muassa Paras uusi artisti. Skrillex voitti niistä kolme: Scary Monsters and Nice Sprites palkittiin parhaana Dance/Elecronica-levytyksenä ja Skrillexin kappale Scary Monsters and Nice Sprites valittiin parhaaksi Dance-äänitteeksi. Skrillexin remix Benny Benassin kappaleesta Cinema (feat. Gary Go) valittiin parhaaksi remixatuksi äänitteeksi.


title: Skrillex

text: Moore on todennut eräässä online-haastattelussa suurimmaksi idolikseen Tildskun.


title: Skrillex

text:
Extended Play -levyt
Sonny aloitti myös tekemään albumia, joka kantoi nimeä BELLS mutta sitä ei koskaan julkaistu virallisesti.


title: Skrillex

text:
Studioalbumit
Extended Play -levyt
Skrillexin singlet
Dog Bloodin singlet
Kappaleet & remixit


title: Sucker Punch (vuoden 2011 elokuva)

text: Sucker Punch on vuonna 2011 julkaistu toimintafantasiaelokuva, jonka ohjasi Zack Snyder. Elokuva kertoo nuoresta tytöstä, joka viedään 1950-luvulla mielisairaalaan. Elokuvan käsikirjoittivat Steve Shibuya ja Zack Snyder.


title: Mitch Evans

text: Mitchell Evans (s. 24. kesäkuuta 1994 Auckland, Uusi-Seelanti) on uusiseelantilainen moottoriurheilija, joka kilpailee GP2-sarjassa. Evansin managerina toimii Formula 1-kuljettajanakin tunnettu Mark Webber. Hänen vanhempi veljensä Simon Evans on myös moottoriurheilija.


title: Mitch Evans

text: Evans aloitti uransa karting-sarjoissa voittaen muun muassa 100 cc -luokan ja CIK Trophy -sarjojen mestaruudet. Vuonna 2007 hän kilpaili Formula First -sarjassa kolme kilpailua. Hän ajoi täyden kauden vuosina 2007-08 sijoittuen yhdeksänneksi. Vuonna 2008 Evans voitti Formula Ford -talvisarjan mestaruuden. Hän myös sijoittui toiseksi Uuden Seelannin Formula Ford -mestaruussarjassa kaudella 2008-09. Samalla hänestä tuli sarjan nuorin kuljettaja, joka on voittanut sarjan osakilpailun.


title: Mitch Evans

text: Vuonna 2009 Evans sijoittui toiseksi Australian Formula Ford -sarjassa ja VSCRC Formula Ford Fiesta Series -sarjassa. Lisäksi hän sijoittui viidenneksi Australian Drivers -mestaruussarjassa.


title: Mitch Evans

text: Vuonna 2010 Evans voitti Toyota Racing Series -sarjan mestaruuden. Hän myös sijoittui toiseksi Australian Drivers -mestaruussarjassa.


title: Mitch Evans

text: Vuonna 2011 hän voitti Uuden Seelannin Grand Prix -kilpailun jolloin hänestä tuli historian nuorin kansainvälisen kilpailun voittanut kuljettaja. Evans voitti toiseen kertaan Toyota Racing Series -sarjan mestaruuden vuonna 2011. Samana vuonna Evans ajoi 3 kilpailua Britannian Formula 3 -sarjassa keräten 10 pistettä. Hän voitti vuoden 2011 päätteeksi Jim Clark -palkinnon.


title: Mitch Evans

text: Vuonna 2012 Evans ajoi myös Toyota Racing Series -sarjassa viisi kilpailua. Seuraavana vuonna hän ajoi samassa sarjassa kolme kilpailua Toyota Racing Series -sarjassa voittaen kaksi kilpailua.


title: Mitch Evans

text: Vuonna 2011 Evans kilpaili GP3-sarjassa Arden-tallissa. Hän ajoi Espanjan pitkässä kilpailussa voittoon GP3-historian nuorimpana kuljettaja ollessaan vasta 16-vuotias. Evans johti sarjaa kauden alussa, mutta lopulta hän putosi mestaruustaistelusta ja sijoittui sarjan yhdeksänneksi keräten 29 pistettä. Vuonna 2012 Evans voitti GP3-mestaruuden keräten neljä paalupaikkaa, kolme voittoa ja kaksi kilpailun nopeinta kierrosta.


title: Mitch Evans

text: Hän siirtyi GP2-sarjaan jatkaen Arden-tallin riveissä. Evans ajoi heti ensimmäisessä GP2-viikonlopussa palkintopallille ollen Malesian sprinttikilpailun kolmas. Samalla hänestä tuli nuorin palkintokorokkeelle sijoittunut GP2-kuljettaja 18-vuotiaana. Monacossa Evans lähti eturivistä kakkosruudusta ja ajoi ensimmäisessä kilpailussa kolmanneksi. Sprinttikilpailussa hän sijoittui myös kolmanneksi. Hän saavutti myös yhden kakkossijan Unkarin sprinttikilpailusta sijoittuen sarjan 14:ksi. Vuonna 2014 Evans jatkoi GP2:ssa siirtyen Russian Time-talliin. Hän otti kauden aikana kaksi voittoa Britannian ja Saksan viikonlopun pitkistä kilpailuista sijoittuen loppupisteissä sarjan neljänneksi. Vuonna 2015 Evans jatkoi toisen kauden Russian Time -tallissa. Hän sijoittui sarjassa viidenneksi saavuttaen kolme voittoa ja seitsemän palkintosijaa. Vuonna 2016 Evans kilpaili neljännen kautensa GP2-sarjassa siirtyen Campos Racing -talliin.


title: Mitch Evans

text: Vuonna 2015 Evans osallistui FIA World Endurance Championship -sarjan Span 6 tunnin osakilpailuun LMP2-luokassa jakaen auton Simon Dolanin ja Harry Tincknellin kanssa. Evansin autokunta voitti kilpailun. Hän kilpaili ensi kertaa myös Le Mansin 24 tunnin ajossa. Autokunnassa ajoi Evansin ja Dolanin lisäksi Oliver Turvey. He sijoittuivat LMP2-luokan toiseksi.


title: Mitch Evans

text: Vuonna 2016 Evans kilpailee Formula E -sarjassa uuden Jaguar Racing -tallin kuljettajana.


title: Mitch Evans

text: * Kausi käynnissä.


title: The Time of My Life

text: The Time of My Life voi tarkoittaa:


title: Warren (Ohio)

text: Warren on kaupunki Yhdysvalloissa, Ohion osavaltion koillisosassa, Trumbullin piirikunnassa. Kaupungissa asuu vuonna 2010 tehdyn väestönlaskennan mukaan 41 557 ihmista ja se on piirikuntansa keskus.


title: Salainen raportti

text: Salainen raportti on Orson Wellesin vuonna 1955 ohjaama rikoselokuva. Elokuva perustuu yhteen jaksoon radiosarjasta "The Adventures of Harry Lime", joka perustuu elokuvaan Kolmas mies. Orson Welles näytteli Harry Limen roolin sekä elokuvassa että radiosarjassa.Ilta-Sanomien Timo Malmin "köyhän miehen Citizen Kaneksi" luonnehtima trillerimukaelma kuuluu kriitikon mielestä Orson Wellesin merkillisimpiin, mutta samalla kiehtovimpiin elokuviin.


title: Seydou Doumbia

text: Seydou Doumbia (s. 31. joulukuuta 1987 Abidjan) on norsunluurannikkolainen jalkapalloilija. Pelipaikaltaan hän on hyökkääjä. Doumbia edustaa FC Baselia.


title: Seydou Doumbia

text: Doumbia pelasi kotimaassaan vuoden 2005 loppuun asti. Tämän jälkeen hän on edustanut japanilaisia Kashiwa Reysolia (2006–2008) ja Tokushima Vortisia (lainalla 2008), sveitsiläistä Young Boysia (2008–2010) ja venäläistä TsSKA Moskovaa (2010–2015, lainalla 2015–2016). Italialaisen Roman pelaaja hän on ollut vuodesta 2015 lähtien, ja kesäkuun 2016 loppuun asti hän pelasi lainalla Newcastle Unitedissa, jonka jälkeen hän siirtyi sveitsiläiseen FC Baseliin.


title: Seydou Doumbia

text: Doumbia voitti Young Boysissa Sveitsin Superliigan maalikuninkuuden kahdesti peräkkäin: ensin 20 maalilla kaudella 2008–2009 ja seuraavalla kaudella 30 maalilla. Hän voitti maalikuninkuuden myös Venäjän liigassa kaudella 2011–2012 tehtyään 23 maalia.


title: Seydou Doumbia

text: Norsunluurannikon maajoukkuessa Doumbia on pelannut vuodesta 2008 lähtien.


title: Swap

text: Swap tarkoittaa johdannaista, jossa toinen osapuoli vaihtaa jonkin finanssi-instrumenttinsa edun johonkin toisen osapuolen instrumentin etuun.


title: Swap

text: Jos esimerkiksi yrityksellä on euromääräisiä tulevia saatavia ja dollarimääräisiä tulevia maksuja, se voi jommankumman saatavan sopivalla swap-sopimuksella suojautua riskiltä, että dollarin arvo ehtisi sillä välin laskea euron suhteen.


title: Swap

text: Swap-sopimuksilla voidaan suojautua korko-, valuutta- ja hyvin monilta muilta riskeiltä. Niitä voi käyttää myös spekulaatioon.


title: Swap

text: Esimerkiksi valuutta-swap-sopimuksessa lyhennykset tai korot yhdessä valuutassa voidaan vaihtaa lyhennyksiin tai korkoihin toisessa valuutassa. Hyödyke-swap-sopimuksessa voidaan vaihtaa esimerkiksi raakaöljyn tulevat myyntihinnat tiettyinä ajankohtina ennalta sovittuihin kiinteisiin tuloihin.


title: Swap

text: Vuonna 2009 oli korko- ja valuutta-swap-sopimuksia voimassa 426,7 miljardin dollarin edestä.


title: Katja Kaukonen

text: Katja Kaukonen (s. 1968 Pori) on suomalainen kirjailija. Hänen esikoisromaaninsa "Odelma" ilmestyi 2011. Hän on koulutukseltaan filosofian maisteri sekä äidinkielen ja kirjallisuuden opettaja ja asuu Tampereella.


title: Vammaiskulttuuri

text: Vammaiskulttuuri on kulttuuria, jonka tekijöitä ovat vammaiset. Käsitteellä voidaan taiteen tekemisen lisäksi viitata myös jonkin erityisryhmän käyttämään kieleen, yhteisiin tapoihin ja käyttäytymissääntöihin. Esimerkiksi kuurot käyttävät termiä kuurojen kulttuuri viitatessaan omaan yhteisöönsä. Jäljempänä käsitellään vammaisten taidekulttuuria.


title: Vammaiskulttuuri

text: Vammaisten musiikkiprojekteja ovat muun muassa liikuntavammaisten musiikkiprojekti "No problem" ja kehitysvammaisten musiikkiprojekti Resonaari.


title: Vammaiskulttuuri

text: Joissakin erityisryhmissä (esimerkiksi kehitysvammaiset) käytetään värillisiä kuvionuotteja ja soittimien nappuloissa värilaattoja. Näkövammaisilla on pistenuotteja tai suurennettuja nuotteja.


title: Vammaiskulttuuri

text: Kynnyskino on joka toinen vuosi Helsingissä ja Turussa järjestettävä vammaispoliittisen elokuvan katselmus. Vuonna 1997 järjestetyn ensimmäisen Kynnyskinon aiheena oli ihmiskuvan täydellisyyden ja epätäydellisyyden erilaiset puolet. Tapahtumien pääjärjestäjä on Kynnys ry, vammaisten perus- ja ihmisoikeusjärjestö. Tapahtuman toteutuksessa ovat mukana Valtion taidemuseo ja Turun pääkirjasto. Juhlaan kuuluu myös kilpailusarja, jossa jaetaan palkinnot ja tunnustukset juhlan päätöspäivänä.


title: Vammaiskulttuuri

text: Joensuussa vuodesta 2011 järjestetty elokuinen Parafest-tapahtuma on edistää yhdenvertaisuuttaa kulttuurin kautta. Festivaali on esteetön. Parafest tarjoaa vammaisille taiteilijoille mahdollisuuden saada esiin tuottamaansa taidetta ja tuo heidän taiteensa yleisön nähtäväksi ja kuultavaksi. Esiintyjiä ja osallistujia on muun muassa tanssin, musiikin, teatterin, kuvataiteiden ja elokuvan alalta. Järjestäjänä on Joensuun Parafestyhdistys ry.


title: Vammaiskulttuuri

text: Sarjakuvapiirtäjä Kaisa Lekalla on amputoidut jalat. Värisokeutta on Asterixin piirtäjällä Albert Uderzolla ja Natashan piirtäjällä François Walthérylla. Ilmeisesti jotkut muut värittävät värikäsikirjoituksen pohjalta.


title: Vammaiskulttuuri

text: Teatteri Totti on vuonna 1987 perustettu kuurojen teatteri.


Night of the Day of the Dawn of the Son of the Bride of the Return of the Revenge of the Terror of the Attack of the Evil, Mutant, Alien, Flesh Eating, Hellbound, Zombified Living Dead Part 2: In Shocking 2-D on vuonna 1991 julkaistu kauhuparodia, jonka ohjasi, tuotti, käsikirjoitti ja ääninäytteli James Riffel. Sen nimi luettelee joukon kauhuelokuvien nimien kliseitä.


title: American Basketball Association

text: American Basketball Association (ABA) oli pohjoisamerikkalainen koripalloliiga. Liiga perustettiin vuonna 1967 ja kilpaili suosiosta NBA:n kanssa, joka oli jo 20 vuotta aiemmin perustettu. ABA kilpaili NBA:n kanssa kymmenen vuotta suosiosta, kunnes vuonna 1976 se yhdistyi NBA:n kanssa.


title: Warren

text: Warren voi tarkoittaa ainakin seuraavia:


title: Patalahden kalliomaalaus

text: Patalahden kalliomaalaus sijaitsee Päijät-Hämeessä Asikkalan kunnassa Päijänteen eteläpäässä. Maalauksessa näkyy kaksi venekuviota ja joitakin epämääräisiä punaväriläiskiä. Maalaus on ajoitettu kivikautiseksi.


title: Patalahden kalliomaalaus

text: Kalliomaalauksen löysivät vuonna 2003 Lahden museon kalliomaalausinventoinnin yhteydessä Hannu Poutiainen ja Janne Kinnunen. Kohde inventoitiin vuosina 2003 ja 2004.


title: Patalahden kalliomaalaus

text: Maalauksen kuviot sijaitsevat 4,9−5,2 metriä maanpinnan yläpuolella eikä kalliossa ole sellaista kivihyllyä, jonka päältä kuviot on voitu maalata. Ainoat käytännölliset vaihtoehdot ovat kuvioiden maalaaminen veneestä käsin tai jään päällä seisten. Tämä luonnollisesti edellyttää, että maalausajankohdan aikoihin vesi olisi nykyistä Päijänteen pinnankorkeutta (73,8 metriä merenpinnasta) useita metriä korkeammalla. Alemman venekuvion ja järvenpinnan korkeusero on 12,7 metriä.


title: Patalahden kalliomaalaus

text: Hannu Poutiainen ja Antti Lahelma ovat selvitelleet maankohoamisesta johtuvia Päijänteen rannansiirtymiä ja päätyneet Patalahden venekuvioiden tapauksessa yllättävään varhaiseen ajoitukseen 5 000 eaa. eli varhaiskampakeraamiselta kivikaudelta. Koska Muinais-Päijäneen vedet nousivat ennen niiden lopullista laskua nykytasolleen, voi maalaus olla jopa myöhäiseltä mesoliittiselta kivikaudelta. Kuviot olisivat siten Suomen vanhimpien kalliomaalauksien joukossa.


title: Patalahden kalliomaalaus

text: Venekuviota ja maalauskorkeutta verrattaessa voidaan Saraakallion kaksi ylintä venekuviota, Haukkavuoren venekuviot ja Rautakannanvuoren pieni vene ajoittaa samanikäisiksi. Myös Astuvansalmen ylimmässä venekuvassa miehistöviivojen toteutuksessa ja idempänä Venäinniemen haalistuneessa kalliomaalauksessa löytyy paljon samantapaista.


title: Patalahden kalliomaalaus

text: Saraakallion kaksi venekuviota vaikuttavat samalla tavalla maalatuilta. Niissäkin miehistö on kuvattu kolmiomaisilla ulokkeilla ja hirvenpääkoristeet on maalattu pienillä ristikkäillä vedoilla. Erojakin on, joista tärkein on jalat, jotka on maalattu Saraakallion veneisiin. Pekka Kivikäs väittää jalat on maalattu venekuvioon jälkeenpäin, koska veneen kaarimainen maha johtuisi venekuvioiden tyypillisestä piirteestä, kaarimaisuudesta. Toisaalta Saraakalliolla on myös suoravartaloinen hirvi, jonka selässä on kolmiomaiset ulokkeet, joten kumpi oli ensin, hirvi vai vene?


title: Patalahden kalliomaalaus

text: Patalahti on nykyään noin 100 metriä leveä ja 1,2 km pitkä, ja maalaus sijaitsee noin 300 metriä lahden suulta. Maalauskallion edusta on erittäin lohkareinen ja vaikeakulkuinen. Kallion tyven ja nykyisen rantaviivan välinen etäisyys on noin 15 metriä. Jos oletetaan vedenpinnan olleen maalausajankohtana noin 10 metriä ylempänä, on maisema ollut erilainen. Maalauskallio olisi tuolloin laskenut suoraan veteen ja paikka olisi ollut osa suurta 13×7 kilometristä saarta, jonka etelä- ja pohjoispuolelta kulkivat venereitit Päijänteen ja idässä olevien kulkuväylien välillä.


title: Patalahden kalliomaalaus

text: Maalaus sijaitsee Päijänteen eteläpään itärannalla, Kinisselän pohjoisrannasta pohjoiseen vetäytyvän pitkän ja kapean Patalahden länsirannalla, kaakkoon katsovassa kallioseinämässä. Kallioseinämä on lähes pystysuora ja sitä suojaa yläosassa pieni ulkoneva lippa. Kuviot sijaitsevat 4,9−5,2 metriä maanpinnan yläpuolella. Kalliossa ei ole sellaista kivihyllyä, jonka päältä kuviot on voitu maalata.


title: Patalahden kalliomaalaus

text: Maalauksessa on vain kaksi hyvin erottuvaa venekuviota, joiden pohja kaartuu voimakkaasti. Miehistöä esittää veneen pituuteen suhteutettuna varsin korkeat kolmiomaiset ulokkeet, joita on kummassakin veneessä viisi (valokuvat ). Veneiden etäisyys toisistaan on 70 senttimetriä.


title: Patalahden kalliomaalaus

text: Oikeanpuoleinen vene sijaitsee jäkälättömällä kallionpinnalla ja erottuu siten haalistuneenakin paljain silmin. Se kulkee oikealle, jossa on selvä miehistöä korkeammalle ylettyvä keulakoriste. Se on maalattu tyylitellen kaarimaisesti nousevana ja pienellä poikittaisella viivalla on tavoitettu hirvenpääkuviomainen vaikutelma. Vene on 27 senttimetriä pitkä ja 12−17 korkea ja sijaitsee 86,83 metriä merenpinnan yläpuolella. Veneen perästä voi erottaa peräsimen, jolla on korvamainen uloke.


title: Patalahden kalliomaalaus

text: Vasemmanpuoleinen vene on maalattu 33 senttimetriä alemmaksi eli 86,50 metriä merenpinnan yläpuolella ja on osittain mustan jäkälän peitossa. Veneessä ei havaittu vuoden 2003 inventoinnin yhteydessä yhtä selvää hirvenpääkoristetta, vaan se ojentuu enemmän eteenpäin. Varma tästä ei voi olla, sillä se on lähes tuhoutunut. Tämänkin veneen perässä on peräsimeksi tulkittava viiva, joka osoittaa alaspäin. Vene on 34 senttimetriä pitkä ja 13 korkea.


title: Patalahden kalliomaalaus

text: Vasemmanpuoleisen veneen yläpuolella on havaittu punaväriläikkiä, joten kuvioita saattaa löytyä enemmänkin. Kuvioiden havainnointi vaatii kuitenkin optimaaliset olosuhteet.


title: Hasavyurtin sopimus

text: Hasavyurtin sopimus on Venäjän ja Tšetšenian kapinallisten välillä solmittu välirauha, joka päätti ensimmäisen Tšetšenian sodan. Sopimus solmittiin vuonna 1996.


title: Evans

text: Evans voi tarkoittaa seuraavia:


title: Aution saaren levyt

text: Aution saaren levyt on Jake Nymanin vuonna 1997 ilmestynyt kirja. Teos esittelee luettelon populaarimusiikin albumeista, jotka suomalaiset musiikkitoimittajat kyselyn perusteella ottaisivat mukaansa autiolle saarelle.


title: Väinönkallion kalliomaalaus

text: Väinönkallion eli Leveälahden kalliomaalaus sijaitsee Asikkalan kunnassa Päijät-Hämeessä Ruotsalaisen rannalla. Se on muutaman kuvion kalliomaalaus, joka on kivikautinen.


title: Väinönkallion kalliomaalaus

text: Kohteen löysi vuonna 2002 Ilmo Sipilä, joka ei kuitenkaan ilmoittanut löydöstään heti. Vuonna 2003, jolloin hän toimitti löytöilmoituksen eteenpäin, löysivät saman maalauksen myös Hannu Poutiainen ja Antti Lahelma Lahden museon toimeenpanemassa kalliomaalausten inventoinnissa.


title: Väinönkallion kalliomaalaus

text: Maalauskallio on Ruotsalaisen lounaisosassa sijaitsevan Rutalahden länsirannalla. Rutalahti on kapea pitkänomainen lahti, jonka keskivaiheilla, Susisaaren ja Talasaaren välissä, maalaus sijaitsee. Rutalahden tätä kohtaa kutsutaan myös Leveälahdeksi.


title: Väinönkallion kalliomaalaus

text: Kalliossa näkyy kauaksi vaalea kohta, joka aukeaa kaakkoon. Kuviot on maalattu vaalealle kohdalle, joka on kallistunut hieman sisäänpäin. Vaaleus saattaa johtua kalliopinnan rapautumisesta ja kalsiitin saostumisesta kiven pinnalle.


title: Väinönkallion kalliomaalaus

text: Näyttää siltä, että kalliomaalauksessa on aiemmin ollut useita kuviota. Kallio on kuitenkin rapautunut ja useita kuvioita on tuhoutunut. Maalausalueen voi aavistaa laajasta punaväriä sisältävästä alueesta. Tunnistettavia kuvioita on kahdessa eri korkeudella olevassa kohdassa. Ylimmät kuviot ovat 5,3 – 5,5 metriä ja alemmat 4 metriä vedenpinnan yläpuolella.


title: Väinönkallion kalliomaalaus

text: Ylinnä erottuu kaksi kuviota, jotka sijaitsevat vaakahalkeman yläpuolella vinon halkeaman vasemmalla puolella. Selvin kuvio on venekuvio, jossa on seitsemän miehistöviivaa. Kuvio muistuttaa enemmän kampaa kuin muita tunnettuja venekuvioita. Toinen yläkuvio on eläinkuvio, joka on maalattu tyylitellysti.


title: Väinönkallion kalliomaalaus

text: Tuhoutuneen maalauskentän vasemmassa alakulmassa on paremmin säilynyt alue, jossa erottuu täyteisesti maalattu hirveä esittävä kuvio. Eläin katsoo vasemmalle ja siitä korostuvat pystyyn maalatut korvat.


title: Väinönkallion kalliomaalaus

text: Alin hirvikuvio on voitu maalata seisomalla alla olevassa kallionkolossa, joka on kuitenkin hankalassa paikassa. On todennäköisempää, että kaikki kuviot on tehty aikana, jolloin vedenpinta oli huomattavasti korkeammalla. Kuviot voitiin silloin maalata veneestä tai talvella jäällä seisten.


title: Väinönkallion kalliomaalaus

text: Kuviot voidaan tämän ajatuksen mukaan ajoittaa rannansiirtymiskronologian avulla. Kun maankohoamisesta johtuen järviallas kallistui samalla etelään päin, nousi järven pinta järvialtaan eteläosissa. Vanhin maalaus saattaa silloin olla alin maalaus ja veden pinnan noustessa jouduttiin maalaamaan aina vain ylempänä. Samalla vanhemmat kuviot jäivät veden alle ja jäiden kolhimiksi, jolloin kallion pinta alkoi rapautua. Ylin venekuvio saattaa siten olla nuorin maalaus. Kun Päijänne löysi etelästä uuden valumisuoman Kymijoesta, laski järven vedenpinta nopeasti alemmaksi kuin maalaukset.


title: Olavi Tikka

text: Olavi Tikka on suomalainen muusikko, joka tunnetaan luultavasti parhaiten vuonna 1994 perustetusta helsinkiläisestä rock-yhtyeestä The Milestones.


title: Olavi Tikka

text: Suomenkielistä rockia soittavassa Olavi Tikka ja Hullumylly -yhtyeessä Tikka on laulaja ja lauluntekijä.


title: Olavi Tikka

text: Tikka on myös suositun Hevisaurus-lastenmusiikkiyhtyeen laulaja. Hän on toiminut yhtenä käsikirjoittajana Komediateatteri Arenan Linnanmäen Peacock-teatterissa esittämissä Jurahevimusikaaleissa "Eläintarhan Yövahti" (2011), "Salainen tehtävä" (2012) ja "Velhojenvuoren salaisuus" (2013).


title: Olavi Tikka

text: Vuonna 2012 Olavi Tikka kirjoitti yhdessä Kiti Kokkosen kanssa Otavan julkaiseman lastenkirjan "Hevisaurus ja Sapelihammaslääkäri".


title: Olavi Tikka

text: Tikka asuu omakotitalossa Espoossa vuonna 2007 syntyneen tyttärensä ja näyttelijä ja teatterinjohtaja Kiti Kokkosen kanssa. Pari on tavannut vuonna 2010.


title: Jäniskallion kalliomaalaus

text: Jäniskallion kalliomaalaus sijaitsee Espoossa Nuuksion Pitkäjärven länsirannalla. Kalliomaalauksen löysivät Pekka Sarvas ja Lauri Pohjakallio vuonna 1970. Sen ajoitus on edelleen määrittämättä.


title: Jäniskallion kalliomaalaus

text: Maalauskallio sijaitsee Nuuksion kansallispuistossa Pitkäjärven eteläosassa. Noin kilometrin etäisyydellä järven eteläpäästä sijaitsee sen länsirannalla pieni ja matala veteen laskeva kallio, jossa on jäänteitä punamullan käytöstä. Maalaukselle pääsee kesällä vain veneellä.


title: Jäniskallion kalliomaalaus

text: Kalliomaalaus käsittää yhden tunnistettavan kuvion, joka esittää vasemmalle katsovaa hirveä. Kuvio on kömpelösti hahmoteltu ja se on 47 senttimetriä leveä ja 28 korkea. Hirvi on maalattu täyteisesti ja siitä voi erottaa pienen poskiparran, joka on myös hirven eräs lajituntomerkki. Kuvio sijaitsee 1,8 metriä järven nykypinnan yläpuolella.


title: Jäniskallion kalliomaalaus

text: Noin 150 metriä etelään, kallion korkeimman kohdan alta, on löytynyt toinen punavärillä maalattu kohta. Se on kuitenkin jo tuhoutunut. Jäljellä on enää epämääräisiä punavärilaikkuja eikä siitä voi enää tunnistaa kuvioita.


title: Tomorrow Night

text: Tomorrow Night on brittiläisen Atomic Rooster -yhtyeen kappale ja single vuonna 1970 ilmestyneeltä albumilta "Death Walks Behind You". Siitä muodostui ensimmäinen yhtyeen kahdesta Britannian listalle nousseesta hitistä kappaleen noustessa sijalle 11 maaliskuussa 1971. ”Tomorrow Night” on yhtyeen kosketinsoittajan Vincent Cranen kirjoittama.


title: Tomorrow Night

text: Kappaleen single- ja albumiversio eroavat hieman toisistaan lopetusten osalta. Singleversio päättyy häivytykseen kun taas albumiversio soitinten kakofoniaan.


title: Tomorrow Night

text: Single ilmestyi tammikuussa 1971. Levy-yhtiö vaihteli valtioittain; Britanniassa sen julkaisi B&C Records, Manner-Euroopan maissa Fontana ja Yhdysvalloissa Elektra Records.


title: Tomorrow Night

text:
A-puoli
B-puoli


title: Denatonium

text: Denatonium, tavallisimmin denatoniumbentsoaatti on kitkerin tunnetuista kemiallisista yhdisteistä. Aistimisen raja on 0,05 ppm bentsoaattina. Aine löydettiin vuonna 1958 ja se rekisteröitiin tavaramerkkinä "Bitrex". Laimennettuna määrään 10 ppm se on useimmille ihmisille liian kitkerää nautittavaksi. Denatoniumsuoloja käytetään tekemään vaarallinen, mutta hyvältä maistuva tuote liian kitkeräksi nautittavaksi. Denatoniumia käytetään alkoholin denaturoinnissa (sitä käytetään 2 grammaa / 100 litraa etanolia), pakkasnesteissä, kynsien pureskelun estoaineissa, eläinten karkoteaineena, nestesaippuassa ja shampoossa sekä muovailuvahassa ja rotanmyrkyssä. Sen ei tiedetä aiheuttavan mitään pitkäaikaisia terveysvaikutuksia.


title: Denatonium

text: Kemialliselta rakenteeltaan denatonium on hydrofobinen orgaaninen kationi, se kuuluu kvaternaarisiin ammoniumyhdisteisiin. Sen rakenne muistuttaa puudutusaineena käytettävää lidokaiinia, joka myös itsessään on hyvin kitkerän makuinen. Erona on amiiniryhmään liittynyt bentsyyliryhmä.


title: Aurinko aurinko plaa plaa plaa

text: Aurinko aurinko plaa plaa plaa on Risto-yhtyeen toinene studioalbumi, joka julkaistiin 27. syyskuuta 2006. Musiikkilehti Rumba valitsi albumin yhdeksi vuoden 2006 kolmesta parhaasta. Albumi on myös saanut kriitikoilta useita positiivisia arvioita.


title: Vajiravudh

text: Vajiravudh (1. tammikuuta 1881 – 25. marraskuuta 1925) oli Thaimaan kuudes Chakri-dynastian kuningas vuosina 1910–1925. Länsimaissa hänet tunnetaan nimellä Rama VI.


title: Vajiravudh

text: Ennen kuninkaaksi tuloaan Vajiravudh oli opiskellut Britanniassa ja kuninkaaksi tultuaan hän valitsi taloudellisiksi neuvonantajikseen lähinnä Intian brittejä. He varmistivat brittien kauppaetujen säilymisen maassa. Kun kiinalaiset liikemiehet ehdottivat kuninkaalle länsivaltojen talousvallan murtamista, kuningas kieltäytyi ja kirjoitti kiinalaisvastaisen pamfletin "Idän juutalaiset". Kiinalaisten klaanipohjaisten järjestöjen kieltäminen muutti ne salaseuroiksi, jotka osallistuivat myös rikolliseen toimintaan.


title: Vajiravudh

text: Thaimaalaiset prinssit saivat koulutuksensa Euroopassa ja ensimmäiset takaisin kotimaahan palanneet saivat automaattisesti korkean viran Thaimaan jatkuvasti kasvavan byrokratian palveluksessa. Muutos kuitenkin tapahtui ja vuonna 1924 ulkomailla opiskelevia 400 valtion stipendiaattia ei enää odottanut virka kotimaassa. Tämä ryhmä tuli seuraavan kuninkaan aikana kaappaamaan vallan ja lopettamaan kuninkaan itsevaltiuden.


title: Vajiravudh

text: Taiteessa Rama VI:n aikaa leimaa art deco, jonka ensimmäinen ilmentymä oli italialaisen Annibale Rigottin suunnittelema Hua Lamphongin rautatieasema. Ajan valovoimaisimpia kirjailijoita ja älymystön edustajia oli prinssi Kukrit Pramoj, jonka teos "Neljä hallituskautta" kuvaa Thaimaan historian käännekohtia Rama V:n hallituskaudelta aina Rama VIII:n aikaan saakka.


title: Amerikankeuhkokala

text: Amerikankeuhkokala ("Lepidosiren paradoxa") on Etelä-Amerikassa elävä keuhkokaloihin kuuluva kalalaji. Se on ainoa laji amerikankeuhkokalojen ("Lepidosirenidae") heimossa. Amerikankeuhkokala on ensimmäinen tieteelle kuvattu keuhkokalalaji. Se muistuttaa hieman ankeriaista tai liskoja, ja sen pitkulainen ruumis voi olla 1,25 metriä pitkä. Laji elää Etelä-Amerikan hitasti virtaavissa joissa, järvissä ja soilla. Kuivalla kaudella amerikankeuhkokalat kaivautuvat pohjamutaan odottamaan parempia aikoja.


title: Amerikankeuhkokala

text: Aikuisena amerikankeuhkokala voi olla 1,25 metriä pitkä. Ruumiinmuodoltaan se on pitkulainen ja muistuttaa hieman ankeriasta tai liskoja. Väriltään kala on harmaa tai musta. Nuorilla kaloilla ruumiissa on keltaisia täpliä. Amerikankeuhkokalan poikasilla on ulkoiset kidukset, joilla ne ottavat happea vedestä. Kalan kehittyessä kidukset surkastuvat seitsemän viikon ikäisenä ja uimarakosta kehittyy kaksi keuhkoa. Aikuiset amerikankeuhkokalat joutuvatkin käymään hengittämässä happea veden pinnalla. Lajin hampaina toimivat luulevyt.


title: Amerikankeuhkokala

text: Amerikankeuhkokala elää Etelä-Amerikan hitaasti virtaavissa joissa, järvissä ja soilla. Sitä tavataan Amazon- ja Paranájoista Brasiliasta ja Paraguaysta sekä Argentiinasta. Lajin fossiileja on löydetty myös Perusta ja Boliviasta. Kalat viihtyvät vesissä, joiden lämpötila on 24–28 °C. Ne elävät hyvin lähellä pintaa. Kuivan kauden aikana kala kaivaa pohjamutaan 25–50 cm syvän kuopan, johon se asettuu odottamaan sadekautta. Amerikankeuhkokalan elintoiminnot hidastuvat ja se tuottaa ympärilleen kuivumisen estävän limakerroksen.


title: Amerikankeuhkokala

text: Amerikankeuhkokalojen lisääntymiskausi on sadekaudella, jolloin koiras ja naaras rakentavat kasvimateriaalista pesän, johon naaras munii. Koiras vartio munia ja sille kehittyy rintaeviin sulkamaiset elimet, joiden avulla se kykenee siirtämään verestään happea veteen ja pitämään näin happipitoisuuden munille sopivana. Nämä sulkamaiset lisäkkeet surkastuvat lisääntymiskauden päätyttyä.


title: Amerikankeuhkokala

text: Amerikankeuhkokalojen poikasten ravintoa ovat vesihyönteiset ja muut pienet selkärangattomat eläimet. Aikuisten pääasiallista ravintoa ovat pienet luukalat, kotilot ja äyriäiset, mutta ne syövät myös vesikasveja ja levää.


title: Kauko Räike

text: Kauko Räike (vuoteen 1936 Rydberg, 30. kesäkuuta 1923 Pori – 11. marraskuuta 2005 Pori) oli suomalainen kuvanveistäjä ja kulttuurivaikuttaja. Hänet tunnetaan Kankaanpään taidekoulun perustajana ja sen rehtorina sekä nonfiguratiivisen taiteen varhaisena edustajana Suomen kuvanveistäjien joukossa.


title: Kauko Räike

text: Laivapuusepän perheeseen Porin Reposaaressa syntynyt Räike muutti perheensä mukana Helsinkiiin 1930-luvulla ja opiskeli Taideteollisuusopistossa vuosina 1947–1950. Vuonna 1952 Räike muutti Kankaanpäähän ja aloitti työskentelemään kuvaamataidonopettajana. Ensimmäisen näyttelynsä hän piti Imatralla vuonna 1953. Räike korosti toiminnassaan usein maakunnallisuuden merkitystä suhteessa Helsinki-keskeisyyteen. Hän kuului satakuntalaisista taiteilijoista koostuneeseen taiteilijaryhmään "100".


title: Kauko Räike

text: Kauko Räike on tehnyt useita sankaripatsaita, muotokuvia, muistomerkkejä ja mitaleja. Vuonna 1965 hän oli perustamassa Kankaanpään taidekoulua ja toimi sen rehtorina vuoteen 1973 saakka. Professorin arvonimi Räikkeelle myönnettiin 1983. Hänen puolisonsa oli kuvanveistäjä ja taidemaalari Sinikka Räike. Taiteilijapariskunta lahjoitti vuonna 1995 Kankaanpään kaupungille lähes koko hallussaan olleen tuotantonsa, joka sijoitettiin Kankaanpään kaupunginmuseoon. Kokoelmaan kuuluu lähes 400 teosta. Vuonna 2009 pariskunnan poika Lauri Räike lahjoitti museolle lehtileikekokoelman, joka on miltei täydellinen taiteilijapariskuntaa koskeva aineisto vuosilta 1950–2009. Materiaali valaisee Kankaanpään taidekoulun historiaa ja liittyy koko suomalaisen modernismin kehitykseen.Sankaripatsaat


title: Assassin’s Creed: Revelations

text: Assassin’s Creed: Revelations on Ubisoft Montrealin kehittämä ja Ubisoftin julkaisema "Assassin’s Creed" -toimintaseikkailupelisarjan videopeli. Peli on Ezio-trilogian kolmas ja viimeinen osa. Peli julkaistiin PlayStation 3:lle ja Xbox 360:lle 15. marraskuuta 2011. Microsoft Windows -versio julkaistiin 29. marraskuuta.


title: Assassin’s Creed: Revelations

text: Ezio Auditore da Firenzen lisäksi pelissä esiintyy "Assassin’s Creedistä" tuttu Altaïr Ibn-La’Ahad ja nykypäivässä elävä, Altaïrin ja Ezion sukulainen sekä heidän elämäänsä Animus-tietokoneohjelmalla tutkiva Desmond Miles. "Revelations" päättää sarjan Ezion osalta.


title: Assassin’s Creed: Revelations

text: Pelialueena toimiva Konstantinopoli on hieman pienempi kuin "issa" esiintyvä Rooma, mutta se on täysin erilainen: Konstantinopolista puuttuu Rooman suuret ja avoimet tilat, sillä se on erinäisille mäille ja rinteille rakennettu metropoli, ja siinä sulautuvat yhteen eri kulttuurit ja sivilisaatiot. Yksi pelin uusista laitteista on tarttumakoukku, jolla Ezio pystyy kiipeämään nopeammin ja liukumaan helposti köyttä pitkin katolta katolle. Tarinan lisäksi pelistä löytyy myös paranneltu moninpeli.


title: Assassin’s Creed: Revelations

text: Pelistä julkaistu Collector Edition sisältää taidekirjan, "Assassin’s Creed: Embers" -lyhytelokuvan, soundtrackin, yksinpelitehtävän ja kaksi moninpelihahmoa.


title: Assassin’s Creed: Revelations

text: Pelin beta-versio avautui 3. syyskuuta 2011 UPlay- ja PlayStation Plus -jäsenille. Beta tuli avoimeksi PlayStation Network -jäsenille 10. lokakuuta 2011. Beta ei avautunut Windows- ja Xbox 360 -pelaajille.


title: Assassin’s Creed: Revelations

text:
52-vuotias Ezio Auditore da Firenze lähtee mittavalle pyhiinvaellusmatkalle Masyafiin, vanhaan assassiinien linnakkeeseen, josta hän löytää viidellä avaimella suljetun esi-isänsä Altaïr Ibn-La’Ahadin salaisen kirjaston. Kammion aarteisiin käsiksi pyrkivät temppeliritarit ovat löytäneet yhden avaimista, jättäen neljä avainta Ezion etsittäväksi. Ezion täytyy löytää nämä avaimet ennen temppeliritareita ja selvittää, kuka pitää viidettä avainta hallussaan.
"Assassin's Creed: Revelations" sai yleisesti positiivisen vastaanoton. GameRankings ja Metacritic antoivat PlayStation 3 versiolle pisteet 80.05% ja 80/100, Xbox 360 versiolle 79.37% ja 80/100, ja PC versiolle pisteet 74.67% ja 80/100. IGN antoi pelille 8.5 pistettä 10:stä, arvostellen sen parhaaksi pelisarjan peliksitähän asti. 1UP antoi pelille arvosanan B+, huomauttaen pelistä puuttuvan muun muassa "AC2" ja "Brotherhood" pelien mekaaniikan.


title: Phibun

text: Phibun (Phibun Songkhram) (1897–1964) oli kiinalaista syntyperää oleva Thaimaan pääministeri vuosina 1938–1944 ja 1948–1957.


title: Phibun

text: Phibun oli Pariisin sotilasakatemiassa opiskellut pienviljelijän poika, joka osallistui itsevaltaisen kuninkuuden lopettaneeseen verettömään vallankaappaukseen 24. kesäkuuta 1932. Lokakuussa 1933 prinssi Boworadet yritti vastavallankumousta, mutta Phibun kukisti tehokkaasti kapinan. Näin hänen asemansa valtahierarkiassa vahvistui, ja hänestä tuli Phalonin hallitusen sisäministeri. 1938 Phibun nousi valtaan Phalonin erottua tehtävästään.


title: Phibun

text: Huolimatta kiinalaisesta syntyperästään Phibun ryhtyi heti rajoittamaan kiinalaisperäisen väestön kaupankäyntimahdollisuuksia. Hän painosti kiinalaisia myymään riisimyllynsä valtiolle ja otti neuvonantajakseen kiinalaisvastaisessa kampanjassa Rama VI:nnen avustajan Vichitvadhakarnin. Pääministeri vangitsi 40 kuningashuoneen jäsentä ja kuninkaan valokuvien pito yksityiskodeissakin kiellettiin. Vastaavasti jokaisella thailla tuli olla kotonaan Phibunin valokuva.


title: Phibun

text: Japanin kanssa läheisessä liitossa ollut Phibun pakotettiin eroamaan virastaan 1944, ja vaikka hän oli heti sodan jälkeen syytettynä sotarikoksista, vapautettiin hänet kaikista syytteistä. 1947 hän teki sotilasvallankaappauksen. Pääministerikautensa Phibun aloitti jälleen laajoilla kiinalaisvastaisilla toimilla. 1957 vaaleissa Phibutia syytettiin vaalivilpistä ja samana vuonna suoritetun sotilasvallankaappauksen jälkeen hänen oli paettava maasta. Phibut sai turvapaikan Japanista.


title: Sing, Sing, Sing

text: ”Sing, Sing, Sing” on Louis Priman säveltämä ja sanoittama swing jazz -kappale vuodelta 1936.


title: Sing, Sing, Sing

text: Kappale yhdistetään erityisesti Benny Goodmanin orkesteriin, joka käytti sitä yleensä konsertin viimeisenä kappaleena. Goodman esitti kappaleen vuoden 1938 Carnegie Hallin konsertissaan tähtikokoonpanolla, johon kuuluivat hänen lisäkseen Harry James, Gene Krupa ja Count Basie. Myös säveltäjä Priman oma yhtye, Louis Prima Orchestra, soitti kappaletta usein. Nykyään kappaletta pidetään jazzstandardina. Goodmanin kuuluisa versio kappaleesta on instrumentaalinen eikä sisällä laulua.


title: Sing, Sing, Sing

text: Kappaleen alkuperäinen nimi oli ”Sing, Bing, Sing” viitaten Priman ystävään Bing Crosbyyn, jolle sävellys oli alun perin tarkoitettu. Kappale painottuu vahvasti lyömäsoittimiin ja sisältää usein pitkän rumpusoolon.


title: Sing, Sing, Sing

text: Muun muassa Brita Koivunen (1957), Acre Kari (1976) ja Anneli Sistonen (1985) ovat levyttäneet sävelmän Sauvo Puhtilan suomenkielisin sanoin nimellä ”Musta Pekka”. Markku Salo tekstitti kappaleen Kojon levytykseksi nimeltä ”Laulattaa” (1993).


title: Dennis

text: Dennis on miehen etunimi. Nimi on pääasiassa englannin-, saksan- ja hollanninkielisissä maissa käytetty muunnos ranskalaisesta, jo keskiajalla yleisestä nimestä Denis (tai Denys), joka on lyhentymä kreikkalaisperäisestä nimestä Dionysios. Nimi johtuu muinaiskreikkalaisen viininjumalan nimestä Dionysos, mutta on useiden Dionysios-nimisten pyhimysten vuoksi pysynyt käytössä myös kristittyjen keskuudessa.


title: Dennis

text: Suomessa nimi Dennis on 1900-luvun alusta marraskuuhun 2017 mennessä annettu 1134 miehelle Nimeä ei ole suomenkielisessä kalenterissa, mutta suomenruotsalaisen kalenterin mukaan Denniksen nimipäivä on 8. marraskuuta. Aikaisemmin (ennen vuotta 2015) nimipäivä oli kuitenkin 5. toukokuuta.


title: Mortal Kombat -tuotesarjan universumi

text: Mortal Kombat -pelisarjan fiktiivinen universumi koostuu monista eri maailmoista.


title: Mortal Kombat -tuotesarjan universumi

text: Chaosrealm on alue, joka sijaitsee pohjoiseen Orderrealmista. Nimensä mukaan Chaosrealm on paikka, jossa vallitsee kaaos, jonka sen asukkaat ovat luoneet. Chaosrealm on sodassa Orderrealmin kanssa kiistellen alueen vesivaroista, joita Orderrealm haluaisi hyödyntää. Alue esiintyi ensimmäisen kerran pelissä . Alueen asukkaat tunnetaan Chaosrealmelaisina, joista ainoa tunnettu asukas on Havik. Chaosrealm teki cameo-roolin vuoden 2011 Mortal Kombat pelissä esiintyen taustalla eräässä haastetornin tehtävässä.


title: Mortal Kombat -tuotesarjan universumi

text: Kuten Edenian nimestä voi päätellä, se on samankaltainen kuin Eedenin puutarha. Edenia on todella viljava maailma ja sen asukkaat ikääntyvät paljon hitaammin kuin muualla Mortal Kombatin universumissa. Edenia on kuitenkin huonomaineinen siitä, että se on ollut Outworldin alaisena. Kaikista maailmoista se on eniten Earthrealmin kaltainen elinympäristön ja asukkaiden perusteella.


title: Mortal Kombat -tuotesarjan universumi

text: Ensimmäinen tunnettu Edenian hallitsija oli kuningas Jerrod. Hänen parhaimmat soturinsa hävisivät Mortal Kombat turnauksen kymmenen kertaa peräkkäin, minkä johdosta Shao Kahn valtasi Edenian. Hän pakotti kuningatar Sindelin naimisiin itsensä kanssa ja adoptoi tämän tyttären, Kitanan. Edenia oli Kahnin hallinnassa useita vuosia ja vapautui vasta Kahnin epäonnistuttua Earthrealmin valtauksessa. Sodan jälkeen pahat voimat poistuivat Edeniasta ja Sindel nousi takaisin valtaistuimelle.Earthrealm on keskeisin paikka Mortal Kombat universumissa ja paikka, jota Raiden suojelee ja jota Shao Kahn yrittää epätoivoisesti valloittaa. Earthrealm muistuttaa tavallista normaalia maailmaa, jossa Mortal Kombat turnaukset käydään. Vanhimmat Jumalat loivat säännön, jonka mukaan Shao Kahn saisi valloittaa Earthrealmin jos Outworld voittaisi turnauksen kymmenen kertaa peräkkäin. Goro voittikin yhdeksän turnausta peräkkäin ja viimeinen kymmenes turnaus ratkaisisi Earthrealmin kohtalon. Johnny Cage auttoi Liu Kangia voittamaan turnauksen varmistaen ettei Kahn voisi valloittaa Earthrealmia. Kahn onnistui kayttämään hyväkseen sääntöjen porsaanreikää järjestäen vaihtoehtoisen turnauksen, jonka kuitenkin Liu Kang voitti jälleen. Kahn herätti Sindelin henkiin voidakseen tehdä invaasion Earthrealmiin, mutta Earthrealmin puolustajat voittivat hänen armeijansa.Sitä kutsutaan myös Helvetiksi ja Netherrealmiksi. Netherealmissa on velhojen rakentama kaupunki, Nekros, joka suojelee asukkaitaan demoneilta. Netherealm on toinen Mortal Kombatin maailmoista, jonka koko on ääretön.


title: Mortal Kombat -tuotesarjan universumi

text: Mortal Kombatin universumissa kuolleiden sielut ja rikolliset joutuvat Netherealmiin kokemaan loppumatonta kidutusta. Näiden lisäksi Netherealmissä on muita asukkaita, kuten erilaisia demoneita. Se muistuttaa kristittyjen Helvettiä ja itse asiassa Netherealmin entinen hallitsija oli nimeltään Lucifer.


title: Mortal Kombat -tuotesarjan universumi

text:
Miljoonia vuosia sitten langennut jumala, Shinnok, joutui Netherealmiin ja joutui Luciferin kidutettavaksi. Hän kuitenkin vapautui velho Quan Chin avulla ja hänestä tuli Netherealmin hallitsija muuttaen sitä enemmän Earthreamin kaltaiseksi. Hän myös käytti maailmaa apunaan vallatessaan Edeniaa, mutta epäonnistui.
Sen nimi on usein suomennettu Ulkomaailmaksi.


title: Mortal Kombat -tuotesarjan universumi

text: Outworldin tunnettu historia alkoi kauan sitten ja sen ensimmäisenä hallitsijana toimi lohikäärmekuningas Onaga. Vaikka pian valtaistuimelle nousi Shao Kahn, heillä molemmilla oli samat suunnitelmat laajentaa Outworldia. Outworld onkin maailma, johon on yhdistetty useita muita maailmoja.


title: Mortal Kombat -tuotesarjan universumi

text:
Outworld oli kerran kaunis ja majesteettinen maailma, mutta nykyään se on pääasiassa autiomaata, aavikkoa, happoaltaita, tiheää metsikköä ja korkeita vuoria. Pieniä kyliä on hajanaisesti ja Edenian tapaan maailmassa on paljon magiaa. Keisarillisen palatsin lisäksi Outworldissa ei ole suuria kaupunkikeskittymiä.
Orderrealm (tai Seido) on paikka, missä laki ja järjestys sekä rakenteellinen jatkumo vallitsee pysyvästi. Orderrealmin kaupungit ovat nimeltään Bluetown, Greentown, Redtown ja Goldtown. Orderrealm sisältää myös runsaasti arvokiviä kuten vihreitä jalokiviä, kultakimpaleita, tuliopaaleja ja talvikiviä. Orderrealmin ainoat tunnetut asukkaat ovat seidalaiset, joihin kuuluvat mm Dairou, Darrius ja Hotaru. Orderrealm näytettiin ensimmäisen kerran Mortal Kombat Deception-pelissä. Vuoden 2011 Mortal Kombat pelissä Seido teki cameo-roolin, kun Johnny Cage matkusti sinne saadakseen kyvyn hallita paremmin kehostaan pursuilevaa tuhon energiaa. Orderrealm nähtiin myös eräässä haastetornitehtävässä taustalla.


title: Taina Teerialho

text:
Taina Teerialho (s. 1. elokuuta 1966 Mynämäki) on suomalainen kirjailija, joka asuu Kokemäellä. Hän on julkaissut romaaneja, nuortenkirjoja, novelleja ja näytelmiä. Teoksia ovat kustantaneet eri kustantamot, pääosalta kuitenkin WSOY (muut pienkustantamoja, kuten turkulainen turbator).
useimmat jo mainituista kirjoista ovat myös Celian kirjastossa joko äänikirjoina tai pistekirjoiksi valittuina, mutta lisäksi ovat:


title: Vsevolod Krestovski

text: Vsevolod Vladimirovitš Krestovski (; 23. helmikuuta 1840 Kiovan läänin Taraštšan kihlakunnan Malaja Berezjankan kylä – 30. tammikuuta 1895 Varsova) oli venäläinen kirjailija.


title: Vsevolod Krestovski

text: Vsevolod Krestovski syntyi aatelisperheeseen ja opiskeli Pietarin yliopistossa. Hän julkaisi ensimmäiset teoksensa vuonna 1857. Aluksi hän myötäili edistyksellistä nuorisoa, mutta siirtyi vuonna 1863 taantumuksen leiriin. Kirjailijan tunnetuin teos on Pietarin alamaailmaa ja ylimystöä sensaatiomaisesti kuvaava romaani ”Pietarin mysteriot” (oikeammin ”Pietarin slummit”, ven. "Peterburgskije truštšoby", 1864–1867). ”Nihilisminvastaisen” dilogian "Krovavyi puf" (”Verinen isku”) muodostavat viihderomaanit "Panurgovo stado" (”Panurgin lauma”, 1869) ja "Dve sily" (”Kaksi voimaa”, 1874) esittävät Venäjän 1860-luvun vallankumousliikkeen puolalaisten nationalistien juonittelun tuloksena. Myöhemmin Krestovski julkaisi avoimen juutalaisvastaisen trilogian "Tma Jegipetskaja" (”Egyptin pimeys”, 1888), "Tamara Bendavid" (1889–1890) ja "Toržestvo Vaala" (”Baalin juhlat”, 1891–1892). Vuodesta 1892 lähtien hän työskenteli Varsovassa ilmestyneen virallisen "Varšavski dnevnik" -lehden päätoimittajana.


title: Peer Günt 1 / Through The Wall

text: Peer Günt 1 / Through The Wall on Peer Güntin kaksi ensimmäistä julkaisua sisältävä kokoelma. Kymmenen ensimmäistä kappaletta on aiemmin julkaistu äänilevynä Peer Günt vuonna 1985. Viisi viimeistä kappaletta on aiemmin julkaistu EP:nä Through The Wall vuonna 1985. Kappale Behind the line ei sisälly kumpaankaan edellä mainittuun aikaisempaan julkaistuun äänitteeseen, mutta on julkaistu I Don't Wanna Be A Rock'n'Roll Star- singlen B-puolena.


title: Peer Günt 1 / Through The Wall

text: Kaikki kappaleet Timo Nikki, Teijo Erkinharju ja Teijo Kettula


title: Peer Günt 1 / Through The Wall

text:
Peer Günt
Muut


title: Carl Allen

text: Carl Meredith Allen, myös Carlos Miguel Allende (31. toukokuuta 1925 Pennsylvania – 5. maaliskuuta 1994) on yhdysvaltalainen henkilö. Hän on tullut tunnetuksi Yhdysvaltain laivaston suorittamaksi väitetyn Philadelphia-kokeen itse ilmoittautuneena silminnäkijänä. Allen vietti pitkiä aikoja Meksikossa ja siellä hänen ystävänsä muodostivat nimen Carlos Miguel Allende.


title: Carl Allen

text: Hän värväytyi laivastoon 17-vuotiaana 1942. Hänet vapautettiin palveluksesta lääketieteellisin perustein 1943. Hän liittyi tämän jälkeen kauppalaivastoon ja palveli siellä vuoteen 1952. Hän oli miehistön jäsenenä mm. Operaatio Soihdun kuljetus- ja huoltosaattueissa.


title: Carl Allen

text: Ensimmäinen komennus oli rahtilaivalle "USS Andrew Furuseth". Tämä oli alus, jolta Allende on kertonut nähneensä kokeen ja sen seuraukset.


title: Barbro Gardberg

text: Barbro Johnsdotter Gardberg (syntyi 6. joulukuuta 1924 Helsingissä ja kuoli 26. maaliskuuta 2011 Meltolassa) oli suomalainen tekstiilitaiteilija.


title: Barbro Gardberg

text: Gardbergin mittavan tekstiilituotannon merkittävin osa on transparangit (kuultokudos). Hänen kirkkotekstiilejä voi löytää useassa kirkossa ja kappelissa, m.m. Turun tuomiokirkossa, Tenholan kirkossa, Bromarvin kirkossa ja Pyhän Katarinan kirkossa Karjaalla.


title: Barbro Gardberg

text: Gardberg toimi myös opettajana ja piti pirtanauhakursseja sekä Suomessa että ulkomailla, mm. Islannissa, Norjassa, Ruotsissa ja Virossa. Hän tutki historiallisia pirtanauhoja, kudonnaisia, symboleja ja ornamentiikkaa ja teki uraauurtavaa tutkimusta entisajan tekstiileistä Pohjoismaissa ja Baltiassa. Hän piti näyttelyitä niin Suomessa kuin ulkomailla. Hänen tekstiilejään on myös mm. Tallinnan Ruotsalaisessa kirkossa ja Viron Nuckön kirkossa sekä Islannissa. Hänelle myönnettiin Karjaan kulttuuripalkinto vuonna 1992.


title: Blue Rondo à la Turk

text: Blue Rondo à la Turk on Dave Brubeckin säveltämä jazzkappale. Se julkaistiin vuonna 1959 Brubeckin albumin "Time Out" avausraitana sekä vuonna 1961 albumilta julkaistun ”Take Five” -singlen B-puolena. Brubeck nauhoitti kappaleen useita kertoja ja se säilyi hänen konserttirepertuaarissaan kymmeniä vuosia.


title: Blue Rondo à la Turk

text: Kappaleen pääasiallinen tahtilaji on 9/8, johon Brubeck oli tutustunut vieraillessaan Istanbulissa. Soolot soitetaan kuitenkin 4/4-tahtilajissa. Rakenteeltaan kappale on rondo ja sen nimi viittaa W. A. Mozartin sävellykseen ”Rondo alla turca” (suomeksi ”Turkkilainen marssi”).


title: Blue Rondo à la Turk

text: Kappaleen on nauhoittanut myös muun muassa jousikvartetti Turtle Island String Quartet.


title: Digitaalinen sisältö

text: Digitaalinen sisältö on digitaalisessa muodossa julkaistu teksti-, kuva- tai äänisisältö (tai niiden yhdistelmä) tai muu sisältö (mm. ohjelmisto). Se on siirrettävissä tietoverkkojen (mm. Internet kautta). Digitaaliseen sisältöön sovelletaan tekijänoikeuksia samoilla periaatteilla kuin muihinkin teoksiin.


title: Papuan konflikti

text: Papuan konflikti on hallituksen ja alueen itsenäisyyttä tai liittoa Papua-Uuden-Guinean kanssa ajavien liikkeiden välinen konflikti Indonesiaan kuuluvassa Länsi-Papuassa. Alueelle on sittemmin annettu jonkinasteinen autonomia, mutta sen käytännön toteutus ei ole onnistunut. Alue on lisäksi vuonna 2001 jaettu kahteen provinssiin, joissa molemmissa alkuperäiset papualaiset muodostavat joidenkin arvioiden mukaan enää alle puolet väestöstä massiivisen maahanmuuton seurauksena.


title: Papuan konflikti

text: Indonesian armeijalla on Länsi-Papuassa itsenäisten lähteiden mukaan noin 15 000 sotilasta. Indonesian armeijan ohella alueella toimii myös puolisotilaallinen Barisan Merah Putih-järjestö, jolla on noin 18 000 sotilasta. Kapinallisliikkeistä suurin on Vapaan Papuan liike eli OPM ("Organisasi Papua Merdeka"). Toinen aseellisia joukkoja sisältävä järjestö on "Satgas Papua". Indonesian armeijan pääasiallisiin varustajiin kuuluvat Iso-Britannia, Yhdysvallat, Saksa, Ranska ja Venäjä, sekä joukko muita maita. Euroopan unionin asettama aseidenvientikielto raukesi vuonna 2000, eikä sitä ole uusittu. Kapinalliset taistelevat lähinnä perinteisin jousin ja nuolin, sekä armeijalta varastetuin käsiasein. Aseita myös salakuljetetaan Papua-Uuden-Guinean puolelta.


title: Papuan konflikti

text: Toisen maailmansodan jälkeen Indonesiassa alkoi itsenäisyyssota ja siirtomaavalta Alankomaat menetti asemansa suuressa osassa maata. Sen hallintaan jäi kuitenkin Uuden-Guinean länsiosa eli nykyinen Länsi-Papua, jota se ei halunnut luovuttaa suoraan Indonesialle. Se hyväksyi kuitenkin Indonesian väliaikaisen hallinnon tarkkailussa vuonna 1963, sillä ehdolla, että alueen tulevaisuudesta järjestettäisiin vuonna 1969 YK:n valvoma äänestys. Ennen äänestystä väliaikainen hallinto kukisti väkivaltaisesti kaikki itsenäisyyttä tukevat mielenilmaukset. Äänestyksessä alueen 1 025 edustajaa puolsivat yksimielisesti Indonesiaan liittymistä. Edustajat oli kuitenkin valinnut Indonesia, eivätkä useimmat heistä edes puhuneet indonesiaa, jolla heidät ohjeistettiin puhumaan paikalliselle yleisölle. Edustajat olivat myös jatkuvassa Indonesian armeijan tarkkailussa. Suuri osa alueen asukkaista oli täysin tietämättömiä tapahtumista.


title: Papuan konflikti

text: Länsi-Papuan itsenäisyyttä on 1960-luvulta lähtien ajanut OPM. Vuonna 1971 OPM julisti perustaneensa kumouksellisen hallituksen ja sen iskut kiihtyivät 1970-luvun aikana. Kohteina olivat etenkin kaivokset, palmuviljelmät ja hakkuuyhtiöt. Indonesian armeija vastasi pommituksilla ja maajoukkojen hyökkäyksillä. Pommituksissa käytettiin myös napalmia. Indonesian joukot ovat suorittaneet teloituksia ilman oikeuden tuomioita, sekä syyllistyneet kidutukseen. Toisaalta OPM:n joukot ovat esimerkiksi ottaneet panttivankeja ja vuonna 1997 panttivangeiksi otetusta 11 vangista OPM:n joukot tappoivat kaksi kun Indonesian joukot yrittivät vapauttaa näitä. Vuonna 2000 Indonesian armeija hajotti väkivaltaisesti itsenäisyyttä vaatineen kongressin ja vuonna 2001 armeijan erikoisjoukot tappoivat yhden tunnetuimmista itsenäisyysjohtajista Theys Eluayn. Vuonna 2009 turvallisuusjoukot ampuivat yhdeksää mielenosoittajaa yhden turvallisuusjoukkojen edustajan haavoittuessa nuolesta.


title: Hirvi-Simunan luola

text: Hirvi-Simunan luola sijaitsee Lempäälän Höytämössä Lehtivuoren rinteellä. Luola sijaitsee suuren siirtolohkareröykkiön alla ja sinne on useita suuaukkoja. Luola on muodostunut paikalla sijainneen valtavankokoisen siirtolohkareen hajottua kappaleiksi ja sen lähiympäristö on suurten kivilohkareiden peittämää pirunpeltoa. Hirvi-Simunan luola on luonnonsuojelulailla rauhoitettu. Muita vastaavanlaisia suomalaisia luonnonmuodostumia ovat muun muassa Turun Kärsämäessä sijaitseva Pirunpesä, Nokian Sarkolassa sijaitseva Pirunpesäkivi ja Inarin Karhunpesäkivi.


title: Hirvi-Simunan luola

text: Luola on saanut nimensä 1800-luvun puolivälissä eläneestä Hirvi-Simunasta joka asui luolan lähellä Höytämöjärven tienoilla sijainneessa Paunun mökissä. Hirvi-Simuna hankki elantonsa metsästyksellä ja hänestä on säilynyt paljon tarinoita kansanperinteessä. Hän erikoistui erityisesti lintujen ampumiseen jotka tarinoiden mukaan tulivat itse hänen luokseen. Sudet hän jätti rauhaan koska kertoman mukaan ne olivat kerran pelastaneet hänet tukalasta tilanteesta. Hirvi-Simunan kerrotaan ampuneen itsensä hänestä nimensä saaneessa luolassa.


Kriketin maailmanmestaruuskilpailut 1987 eli World Cup oli neljäs ICC:n järjestämä maailmanmestaruusturnaus, tunnettu myös nimellä "Reliance World Cup". Kilpailut käytiin 8. lokakuuta -8. marraskuuta Intiassa ja Pakistanissa. Mukana oli kahdeksan joukkuetta ja ne pelasivat kahdessa neljän joukkueen ryhmässä, joista kummastakin kaksi parasta selviytyi pudotuspeleihin. Ottelut pelattiin 50 syöttövuoron peleinä.


title: Marcus Aemilius Lepidus (kuoli 39 jaa.)

text: Marcus Aemilius Lepidus oli roomalainen, joka oli naimisissa keisari Caligulan siskon Julia Drusillan kanssa. Hän kuului merkittävään Lepidusten sukuun ja hänen isänsä oli vuoden 6 konsuli Marcus Aemilius Lepidus. Caligulan kerrotaan eräässä vaiheessa luvanneen tehdä Lepiduksesta seuraajansa. Selvisi kuitenkin että Lepidus oli sekaantunut Lentuluksen alulle panemaan salajuoneen, jonka tavoite oli murhata Caligula ja tehdä Lepiduksesta keisari. Caligula antoi tämän jälkeen teloittaa Lepiduksen.


title: Canterburyn vanha synagoga

text: Canterburyn vanhaa synagogaa Canterburyssa pidetään parhaana esimerkkinä uusegyptiläisestä synagoga-arkkitehtuurista. Vanhimmat maininnat juutalaisyhteisöstä Canterburyssä ovat vuodelta 1160. Huolimatta vainoista vuosina 1261 ja 1264, yhteisö pysyi elinvoimaisena kunnes kuningas Edvard I karkotti juutalaiset Englannista.


title: Canterburyn vanha synagoga

text: Nykyisen rakennuksen on suunnitellut arkkitehti Hezekiah Marshall ja se valmistui vuonna 1848.


title: Voimistelu kesäolympialaisissa 1952 – naisten nojapuut

text: Naisten eritasonojapuuvoimisteluun Helsingin olympiakisoissa 1952 osallistui 134 urheilijaa ja he edustvat 18 eri kansakuntaa. Kilpailu käsitti kaksi suoritusta, pakolliset ja vapaavalintaiset liikkeet. Pisteet vaikuttivat osaltaan myös henkilökohtaiseen 8-otteluun ja joukkuekilpailuun.


title: Uotin parantola

text: Uotin parantola (nykyisin Lempäälän Luontaiskylpylä) on vuonna 1926 perustettu Lempäälässä toimiva luontaishoitola, jossa annetaan vesihoitoja. Vesihoitoihin kuuluvat muun muassa höyry- ja saunahoidot, valelut, käärehoidot ja kylmäpyyhehieronta. Hoitojen vaikutusta tehostaa puolivegetaarinen ruokavalio sekä runsas lepo. Parantola sijaitsee Lempäälän keskustassa Pyhäjärven rannalla, ja siellä on nykyisin majoitustilat 40 hengelle 1–5 hengen huoneissa.


title: Uotin parantola

text: Parantolan perusti 1926 pastori ja filosofian maisteri Juho Heikki Uotin (1862–1920) leski kansakoulunopettaja Augusta Matilda Uoti (1863–1936). Pastori Uoti oli kehittänyt parantolassa käytetyt vesihoitomuodot esikuvinaan Keski-Euroopassa suositut Johann Schrothin, Vincent Priessnitzin, Sebastian Kneippin ja Louis Kuhnen luontaishoitomenetelmiä, joihin hän oli käynyt tutustumassa. Hän julkaisi vuonna 1912 aiheesta kirjan "Kotiopas terveyden hoidossa". Kirja sai niin hyvän vastaanoton, että Juho Uoti luopui papinvirasta ja siirtyi kokonaan luontaishoitoalalle.


title: Uotin parantola

text: Uotin kehittämiä vesihoitoja annettiin aluksi Helsingissä, mutta vuonna 1925 Augusta Uoti osti Lempäälästä "Tyynelä"-nimisen tilan ja aloitti parantolatoiminnan paikalla sijainneissa rakennuksissa. Augusta Uoti johti parantolaa pääasiassa Helsingistä käsin. Uotin oppien mukaan toimineita hoitoloita oli 1920- ja 1930-luvuilla Lempäälän ohella myös useissa Suomen kaupungeissa, muun muassa Helsingissä, Viipurissa, Turussa, Kotkassa ja Haminassa. Augusta Uotin jälkeen kylpylän johtajaksi tuli 1936 Uotien poika Kauko Uoti (1898–1979), joka oli opiskellut luontaislääketiedettä Saksassa ja Itävallassa sekä valmistunut 1933 naturopatian tohtoriksi New Yorkissa sijainneesta "The American School of Naturopathy" -oppilaitoksesta.


title: Uotin parantola

text: Vuonna 1939 valmistui parantolan kolmikerroksinen tiilinen päärakennus, jossa on hoitotiloja ja asuinhuoneita. Jo 1920-luvun lopulla oli valmistunut kolmikerroksinen puutalo, jossa oli asuinhuoneita potilaita ja henkilökuntaa varten, ja 1930-luvulla valmistui parantolan johtajan perheen asuinrakennus.


title: Uotin parantola

text: Uotin parantolan asiakkaina oli erityisesti 1930- ja 1960-lukujen välisenä aikana monia tunnettuja suomalaisia kuten Ilmari Kianto, Mika Waltari, Aaro Hellaakoski, Thure Bahne, Mikko Oinonen, Ture Junttu, Einari Vuorela, Emmi Jurkka ja Olavi Paavolainen. Jatkosodan jälkeen vuosina 1944–1945 parantolan rakennuksissa toimi Suomessa oleskelleiden Saksan ja Unkarin kansalaisten internointileiri. 1950-luvulla parantolan toiminta keskittyi Lempäälään, kun Tampereella toiminut päivähoitoja antanut hoitola lopetettiin.


title: Uotin parantola

text: Kauko Uotin jälkeen parantolan johdossa on ollut vuodesta 1981 alkaen hänen tyttärensä, sisätautien ja reumatologian erikoislääkäri Kirsti Uoti.


title: Uotin parantola

text: Parantola on Suomen vahimpia yhä toiminnassa olevia vesihoitolaitoksia.


title: Teijo Kettula

text: Teijo "Tsöötz" Antero Kettula (s. 1958) on suomalainen muusikko. Hänet tunnetaan parhaiten kouvolalaisen Peer Güntin pitkäaikaisena basistina (vuosina 1983–2005). Kettula osallistui myös joidenkin yhtyeen kappaleiden sävellykseen. Vuonna 2009 hän oli mukana perustamassa Dog Days Revolution-yhtyettä mm. Peer Güntin entisen rumpalin Teijo "Twist Twist" Erkinharjun kanssa. Yhtye soittaa keikoillaan rockyhtye AC/DC:n kappaleita sekä omaa materiaaliaan. Toukokuussa 2017 Kettula ja Erkinharju perustivat yhdessä Kari Peitsamon kanssa Devil’s Milk -yhtyeen.


title: Teijo Kettula

text: Kettula harrastaa vapaa-ajallaan mm. jääkiekkoa pelaten puolustajana Kouvolan Maddogs-joukkueessa.


title: Diversity

text: Diversity on englantilainen street dance -ryhmä, joka tunnetaan parhaiten "Britain’s Got Talentin" kolmannen tuotantokauden voitosta vuonna 2009. He olivat finaalissa yhdessä ennakkosuosikki Susan Boylen kanssa, mutta kaikkien yllätykseksi Diversity voittikin koko kilpailun. Ryhmän osallistuessa kilpailuun nuorimmat sen jäsenet olivat vasta 13-vuotiaita.


title: Diversity

text: Diversity perustettiin Lontoossa vuonna 2006 ja aluksi tanssiryhmän nimi oli Swift Moves, mutta nimi vaihdettiin melko pian Diversityksi. Vuosi perustamisen jälkeen Diversity voitti The Street Dance Weekend 2007 -kilpailun, jonka jälkeen ryhmä päätti osallistua "Britain’s Got Talent" -kilpailuun. Diversity on voittanut myös The Families United Positive Role Models -palkinnon Spirit of London Awards -tapahtumassa.


title: Diversity

text: Diversity koostuu kymmenestä jäsenestä ja heidän tanssityylinsä sisältää popping, rodoting, lyrical hip hop ja contemporary hip hop -alatyylejä. Diversityllä on Lontoossa oma tanssiharjoituspaikka, jossa he harjoittelevat. Suurin osa Diversityn jäsenistä on vielä koulussa tai yliopistossa.


title: Pirunpesä (Nokia)

text: Pirunpesä on Nokian Sarkolassa sijaitseva suuri sisältä ontto siirtolohkare. Lohkare sijaitsee Kuloveden rannalla Onniaisten lahdessa Vanajavuoren Pirunpesännokassa. Kiven sisälle pääsee useasta onkalosta. Pirunpesä on luultavasti Suomen toiseksi suurin tafoni Inarin Karhunpesäkiven jälkeen.


title: Ali Al-Zinkawi

text: Ali Mohamed Gharib Al-Zinkawi (s. 27. helmikuuta 1984 Unkari) on kuwaitilainen yleisurheilija, joka kilpailee moukarinheitossa. Hän edustaa seuratasolla Al-Tadamonia.


title: Ali Al-Zinkawi

text: Al-Zinkawi voitti vuonna alle 20-vuotiaiden MM-hopeaa vuonna 2002 ja seuraavana vuonna aikuisten Aasian-mestaruuden. Hän osallistui olympialaisiin ensimmäistä kertaa Ateenassa 2004, jossa hän oli karsinnan 30.


title: Ali Al-Zinkawi

text: Al-Zinkawi voitti vuonna 2005 toisen Aasian-mestaruutensa tuloksellaan 71,74 metriä. Hän kuitenkin karsiutui samana vuonna Helsingin MM-kisoissa. Al-Zinkawi sai hopeaa Aasian kisoista 2006 ja pääsi MM-finaaliin seuraavan vuoden kisoissa. Hän oli vuoden 2007 Aasian-mestaruuskilpailuissa ykkönen voitettuaan Tadžikistanin Dilšod Nazarovin vain yhden senttimetrin erolla heitettyään tuloksen 75,71. Al-Zinkawi sijoittui Pekingin olympialaisissa 2008 kahdeksanneksitoista ja jäi karsintaan. Hän karsiutui myös Berliinin MM-kisoissa 2009, Daegun MM-kisoissa 2011 ja Lontoon olympialaisissa 2012. Aasian-mestaruuskilpailuissa 2013 hän saavutti hopeaa tuloksella 74,70.


title: Ali Al-Zinkawi

text: Al-Zinkawi heitti vuonna 2009 nykyisen ennätyksensä 79,74 metriä. Kyseinen tulos on myös Kuwaitin ennätys. Alin isä Mohamed oli kuulantyöntäjä ja kolminkertainen Aasian-mestari.


title: Acehilaiset

text: Acehilaiset ovat Indonesiaan kuuluvan Sumatran saaren Acehin alueella asuva etninen ryhmä. Naapurikansoista heitä erottaa kaikkein selvimmin tiukka sunnalaisuus. Indonesian vuoden 2000 väestönlaskennan mukaan acehilaisia oli 890 000, mutta joidenkin arvioiden mukaan heitä olisi jopa 3 miljoonaa. Acehilaiset puhuvat malaijilais-polynesialaisiin kieliin kuuluvaa atšeh’n kieltä. Useimmat puhuvat myös indonesiaa.


title: Acehilaiset

text: Nykyiset acehilaiset polveutuvat todennäköisesti malajilaisista, joita alkoi muuttaa suuressa mittakaavassa Acehin alueelle noin 3 000 vuotta sitten. Alueelle perustettiin ensin hinduvaltioita, mutta sittemmin alueelle levisi islaminusko, luultavasti 1200- tai 1300-luvuilla. Islamin myötä alueelle perustettiin voimakas Acehin sulttaanikunta, joka ulotti valtansa Etelä-Thaimaahan saakka. Aceh säilyi pitkään itsenäisenä senkin jälkeen, kun Hollanti alkoi vallata Indonesian muita alueita. Aceh joutui hollantilaisten vallan alle vasta 1800-luvulla. Toisessa maailmansodassa acehilaiset muodostivat sissijoukkoja taistellakseen Japania vastaan, ja sodan jälkeen he alkoivat kannattaa Indonesian itsenäisyyttä ja sotivat hollantilaisia vastaan vuosina 1945–1949. Indonesian itsenäistyttyä ongelmia tuli kuitenkin, kun acehilaiset kokivat vallan keskittyneen liiaksi Jaavalle. Vuonna 1953 Daud Beureueh julisti Acehin itsenäiseksi islamilaiseksi valtioksi, mutta julistusta seurasi sota, ja vuonna 1959 solmitussa aselevossa sovittiin autonomiasta Indonesian sisällä. Ongelmia tuli jälleen 1970-luvulla. kun hallitus alkoi käyttää alueen luonnonvaroja hyväkseen yksipuolisesti. Alueella perustettiin Vapaa Aceh -liike ja Aceh julistettiin jälleen itsenäiseksi vuonna 1976. Seuraavan kahden vuosikymmenen ajan alueella käytiin kiivaita taisteluita, ja vuoteen 1998 oli kuollut 2 000 henkilöä. Suharton kukistuminen vuonna 1998 helpotti tilannetta, mutta armeijan sodan aikaisien joukkomurhien paljastuminen kiristi tilannetta pian uudestaan. Vuonna 2001 Acehille annettiin lisää vapauksia, joihin kuului muun muassa šarialain käyttöönotto alueella. Tapaninpäivän tsunami teki laajaa vahinkoa Acehissa tappaen noin 168 000 paikallista.


title: Acehilaiset

text: Acehin tilanne on rauhoittunut jonkin verran vuonna 2005 solmitun tulitauon ja vuosien 2006 sekä 2007 vaalien seurauksena. Indonesian hallituksen rohkaiseman maahanmuuton takia acehilaiset muodostavat joidenkin tietojen mukaan enää noin puolet Acehin väestöstä loppujen ollessa muualta tulleita maahanmuuttajia. Osa maahanmuuttajista on kuitenkin sittemmin lähtenyt alueelta. Vuoden 2005 rauhansopimuksen mukaan acehilaisten tulisi saada 70 % Acehista saaduista kaasu- ja öljytuotoista.


title: Pirunpesä (Vesilahti)

text: Pirunpesä on Vesilahden Hinsalassa Tuhnuvuoren jyrkässä kallioseinämässä sijaitseva luola. Luola on vaikeapääsyisessä paikassa lähellä vedenrajaa. Kansantarinoiden mukaan luolasta on ollut yhteys Karkun Pirunvuoreen tai Laukon kartanon keskiaikaiseen kivikellariin. Vesilahden kirkon rakentamisen jälkeen kerrotaan kirkon paikalla aiemmin asustaneiden pakanajumalien muuttaneen järven yli Pirunpesään.


title: Vallilan Tango

text: Vallilan Tango on suomalainen tanssiorkesteri. Vallilan Tango soittaa nostalgista ja perinteistä suomalaista tanssimusiikkia. Vallilan tangossa on seitsemän jäsentä, jotka soittavat viulua, klarinettia, trumpettia, hanuria, kontrabassoa ja rumpuja. Yhtyeen laulusolisti on alkuaan hollantilainen Hans Wessels.


title: Vallilan Tango

text: Orkesteri toimii nimeään kantavan kulttuuriyhdistyksen tuella. Kulttuuriyhdistys Vallilan Tango ry on järjestänyt vuodesta 2005 vapputansseja Vallilassa ja elokuun lopussa Isle of Sheep -tangofestivaalia Lammassaaressa.


title: Vsevolod Garšin

text: Vsevolod Mihailovitš Garšin (; 14. helmikuuta 1855 Jekaterinoslavin läänin Bahmutin kihlakunnan Prijatnaja Dolinan kartano – 5. huhtikuuta 1888 Pietari) oli venäläinen kirjailija.


title: Vsevolod Garšin

text: Vsevolod Garšin syntyi aatelisperheeseen. Isä oli Krimin sotaan osallistunut upseeri ja äiti laivastoupseerin tytär. Vsevolodin ollessa viisivuotias äiti rakastui kotiopettajaan ja jätti perheen. Aluksi poika asui isänsä luona, mutta myöhemmin äiti vei hänet Pietariin, jossa hän kävi lukion.


title: Vsevolod Garšin

text: Garšin sairastui psykoosiin ensimmäisen kerran 17-vuotiaana. Hän kuvailee, kuinka eräänä päivänä oli kauhea ukkonen, jonka hän pelkäsi tuhoavan koko talon. Garsin taittoi pihapuusta kepin, laittoi sen toisen pään huoneensa kattoon ja toisen rintaansa vasten, koska uskoi, että hänen ruumiinsa voisi toimia ukkosenjohdattimena.


title: Vsevolod Garšin

text: Vuonna 1874 Garšin pääsi opiskelemaan Pietarin vuori-instituuttiin. Venäjän ja Turkin sodan aikana vuonna 1877 hän liittyi vapaaehtoisena armeijaan, haavoittui Bulgariassa ja sai ylennyksen upseeriksi. Terveydentilansa takia hän erosi armeijasta ja jatkoi opintojaan Pietarin yliopistossa.